1Cahaya

Cahaya2

3Cahaya

Setiap tahun umat Islam di seluruh dunia akan menyambut
Aidilfitri pada 1 Syawal. Inilah saat ketibaan yang ditunggu

oleh semua umat Islam. Menyambut Aidilfitri tersebut perlu
menepati syariat Islam yang telah digariskan dengan
memperbanyakkan berzikir iaitu bertakbir, bertahmid,
bertasbih dan bertahlil seawal bermulanya malam 1 Syawal.

Ianya boleh dilakukan sama ada secara berjemaah atau
bersendirian di tempat-tempat seperti masjid, surau atau di
rumah bersama keluarga. Pada zaman Rasulullah SAW takbir
raya berkumandang sehingga ke jalan-jalan, rumah-rumah
dan masjid-masjid.

Kita perlu membersih dan mengemas diri dengan berniat
mandi sunat 1 Syawal dan memakai pakaian terbaik yang ada
tanpa melakukan pembaziran. Adalah disunatkan menjamah
sedikit makanan sebelum menunaikan solat sunat hari raya.
Acara paling kemuncak pada Hari Raya Aidilfitri adalah solat
sunat dan mendengar khutbah. Pada hari ini juga, sunat bagi
kita umat Islam menyampaikan ucapan tahniah dan selamat
serta saling berdoa agar segala amalan sepanjang bulan
Ramadhan diterima oleh Allah SWT. Penerusan amalan ini,
hendaklah berterusan dilaksanakan pada bulan-bulan lain,
yang merupakan salah satu indikator aspek taqwa yang telah
berjaya meresap ke dalam jiwa setiap Muslim.

Akhir kata selamat menyambut Hari Raya Aidilfitri kepada
semua pembaca daripada kami sidang pengarang Majalah
Cahaya. Maaf zahir dan batin.

Penaung
Tan Sri Dato’ Haji Othman bin Mustapha
Ketua Pengarah
JAKIM

Penasihat
Datuk Haji Zainal Abidin bin Jaffar
Timbalan Ketua Pengarah
(Pembangunan Insan)
JAKIM

Ketua Pengarang
Zainab binti Ab Rahman

Pengarang
Wan Nadzirah binti Wan Mohamad

Penyunting
Baharuddin bin Malek
Nor Hashimah binti Embong
Nor Simah binti Khalim
Siti Kasmah binti Kassim

Pembantu Pengarang
Mohd Nasuha bin Aman@ Ab Rahman

Rekabentuk & Percetakan
Attin Press Sdn. Bhd.

Pengurus Edaran
Mohd Rashidi bin Mohd Jamil

Pembantu Edaran
Erniza binti Mat kassim
Mohd Suhaidil bin Shukri

© Jabatan Kemajuan Islam Malaysia. Hak cipta
terpelihara. Tidak dibenarkan mengeluar ulang
mana-mana bahagian artikel, ilustrasi dan isi
kandungan majalah ini dalam apa jua bentuk dan
dengan apa cara sekalipun, sama ada secara
elektronik, fotokopi, mekanik, rakaman atau cara
lain sebelum mendapat izin bertulis daripada
Ketua Pengarah JAKIM.

Majalah CAHAYA diterbitkan secara online oleh
JAKIM bermula tahun 2016. Sidang pengarang
berhak melakukan perubahan ke atas karya yang
dikirim selagi tidak mengubah isi kandungannya.
Karya yang disiarkan tidak semestinya
mencerminkan pendapat dan pendirian JAKIM.
Segala sumbangan yang dikirim tidak akan
dikembalikan, sama ada disiarkan ataupun tidak.
Sidang pengarang juga tidak bertanggungjawab
atas kehilangan tulisan atau karya yang dikirim
melalui pos dan e-mel.

Meraikan
Syawal1

PengarangDARI MEJASidang
REDAKSI

Cahaya4 Cahaya4

Isi Kandungan
Sajak: Seratus Pintu

Dari Meja Pengarang: Meraikan 1 Syawal

Bicara Cahaya: Adab Berhari Raya

Career Quest: ‘Aidilfitri: Shine Up Your Eid’

Sesuatu Tentang Kita: Remaja Bijak Jauhi Zina

Motivasi Diri: Didik Murid dan Remaja Cintakan Agama

Cahaya Tazkirah: Bersegeralah dalam Bertaubat

Minda Soleh: Perbanyakkan Sedekah

Tokoh Silam: Muhammad al-Fatih Sultan Berwibawa

Tinta Murabbi: Kenali Suasana Aidilfitri

Cahaya Iman: Mengapa Berlaku Penyelewengan
Akidah - Bagaimana Mengenalinya ( Siri 2)

Cerpen: Tersungkur di Tepian Neraka

Musykil Agama: Hukum Lelaki Memakai Telefon Bimbit
Bersadur Emas 24 Karat

Nilai Murni: Konsep Makanan Halal dalam Islam

Novel Bersiri: Takdir Merubah segalanya (Siri 1)

2
3
5
8
10
14
18
20
21
24
27

31
35

36
38

5Cahaya

Hari Raya Aidilfitri menjelang tiba.
Pelbagai persiapan dilakukan untuk
menyambutnya. Namun kadangkala

dalam bergembira untuk menyediakan
persiapan fizikal raya seperti perabot,
langsir, baju dan kuih muih, kadangkala  kita
terlupa berkaitan adab berhari raya. Di sini
digariskan adab yang boleh diikuti dalam
menyambut hari raya. Selain bergembira kita
juga akan mendapat ganjaran pahala apabila
kita melaksanakan adab-adab berhari raya
mengikut sunnah dan dalam lingkungan
syariat Islam.

Sabda Nabi SAW yang bermaksud:
“Setiap kaum ada perayaan, dan ini adalah
perayaan kita” (Riwayat Bukhari dan Muslim).

Hadith ini merujuk kepada dua perayaan
hari raya yang khusus bagi orang Islam iaitu
Aidilfitri dan Aidiladha. Sebagaimana Anas
RA berkata yang bermaksud:

“Nabi SAW datang ke Madinah, orang
Madinah biasa mengadakan dua pesta/
perayaan. Di kedua-dua perayaan itu mereka
ada permainan/pesta. Kata beliau (Nabi SAW
bertanyakan kaum Ansar mengenainya.)
Apakah itu dua hari? Mereka menjawab : kami
biasa bermain/pesta di masa zaman Jahiliah
dahulu lagi. Nabi SAW memberitahu mereka
:’Sesungguhnya Allah SWT telah menggantikan
dua hari tersebut yang mempunyai kebaikan di
dalamnya, iaitu Hari Raya Adha dan Hari raya
Fitrah.”  (Riwayat Abu Daud)

Kedua-dua hari raya ini adalah di antara syiar
Allah SWT, di mana kita harus mengambil
berat dan memahami objektifnya.

Oleh: Haslinda Lukman (Penolong Pengarah Kanan, JAKIM)

Berhari Raya
`Adab

Bicara Cahaya

 Hari Raya Aidilfitri
adalah hari yang

disyariatkan
kepada umat Islam

menyambutnya sebagai
hari bergembira dan

bersyukur di atas
nikmat yang Allah SWT

anugerahkan kepada
hamba-Nya yang

berjaya melakukan
ibadat pada bulan

Ramadhan.

Cahaya6

Hari raya wajar disambut dengan gembira,
namun kegembiraan  itu bukanlah
kegembiraan yang boleh mendatangkan
kemurkaan daripada Allah SWT seperti
leka dengan hiburan yang melalaikan,
melewatkan solat kerana melayan tetamu dan
seumpamanya. Oleh itu bagi mendapatkan
kesempurnaan sambutan ini, hendaklah
mengikut panduan sunnah Rasulullah SAW
dalam menyambut hari raya, antaranya ialah:

1. Mandi sunat hari raya sebelum keluar
menunaikan solat sunat  pada hari raya.

2. Makan sebelum keluar walaupun hanya
dengan sebiji tamar. Sebagaimana hadith
yang bermaksud:

3. Melakukan solat sunat hari raya:
 Hukumnya ialah sunat mu’akkad mengikut

pandangan Mazhab Shafie. Kaum wanita
juga boleh menyertai  solat tersebut.

4. Bertakbir pada hari raya merupakan
sunnah yang terbesar.

5. Zakat Fitrah. Nabi SAW menyuruh
membayar zakat fitrah sebelum menunaikan
solat sunat hari raya. Adalah harus
mengeluarkannya sehari atau dua hari
lebih awal. Imam al-Bukhari meriwayatkan
yang bermaksud:
 “Adalah mereka (sahabat Nabi SAW)
mengeluarkan (zakat fitrah) sebelum
hari raya sehari atau dua hari.

6. Mengucapkan tahniah dan ucapan yang
baik pada hari raya, tidak kira apa bentuk
ucapan sekalipun. Misalnya mereka boleh
memberi ucapan di antara satu sama lain
seperti :

 “Taqabbal Allahu minnaa wa minkum”  yang
bermaksud semoga Allah SWT menerima
amalan baik daripada kami dan daripada
kamu.

7. Memakai baju yang baik dan cantik untuk

berhari raya.

8. Menggunakan jalan yang berlainan apabila
pergi dan pulang dari menunaikan solat :
Daripada Jabir RA meriwayatkan bahawa
Nabi SAW menukar jalannya pada hari
raya. (Riwayat Bukhari).

Antara hikmah perbuatan ini ialah;

i.  Semoga dua jalan yang berbeza
tersebut menjadi saksi di hadapan
Allah SWT pada hari kiamat nanti.
Bumi akan membicarakan pada
hari kiamat apa yang dilakukan di
atasnya daripada perkara-perkara
yang baik dan jahat.

ii.  Untuk menzahirkan syiar Islam.
iii. Untuk menzahirkan zikir kepada

Allah SWT.

“Rasulullah saw tidak
akan keluar pada pagi
Aidilfitri sehingga dia
memakan beberapa
tamar dan beliau akan
makan bilangan ganjil”.

(Riwayat Bukhari)

7Cahaya

iv. Untuk mengambil tahu keperluan
orang yang memerlukan bantuan
atau untuk menziarahi sanak
saudara dan menghubungkan
silaturrahim.

9.  Bersederhana dalam makan dan minum
serta jangan membazir.

10. Saling bermaafan dan berkasih sayang
dengan saling ziarah menziarahi. Namun

ketika saling bermaafan dan bersalaman
haruslah menjaga batas kerana dikhuatiri
berlaku sentuhan haram.

11. Menjaga pergaulan dan percampuran
antara lelaki dan wanita yang bukan
mahram.

Semoga Aidilfitri kita pada tahun ini dipenuhi
dengan keberkatan dan kasih sayang daripada
Allah SWT.

Cahaya8

Oleh: Fatin Nuraliah Nadira Bujang [Mahasiswi Universiti Islam Antarabangsa (UIAM)]

True definition of eid is celebrating it in line with syari‘ah. Who says that being pious
is bland? In fact, fasting on the 1st of Syawal is forbidden because the day is
meant to be a celebration day. A colorful victorious day.

But, how?
In depth, Muslims are taught to understand true happiness and joy, in which it is syari‘ah
compliant that is also lodged to the afterlife. Preparation is indeed cardinal. And
being joyful during eid is another stage of preparation to afterlife. By understanding
the prior month which is Ramadhan, then our Syawal will be delightful. Set an intention,
that this Ramadhan is going to be better than last year’s Ramadhan, as if this is the
last chance. The Finale’.

Date with God. Call Him in every formidable sound of empty stomach, walk fast to
masjid for tarawih like running towards Him every night. He is always waiting with
open arms. The nights of Ramadhan becomes more beautiful if we constantly recite
the Qur’an. Yet, there is nothing better than the readings lead to discussion since
seeking knowledge is an obligation upon every Muslim (at-Tirmizi). Well, that is such
a blissful Ramadhan when we finally have boosted up our ‘ibadah and knowledge.
So, is there any better thing than spiritually upgrading oneself?

These are some deeds that can guarantee the happiness during Syawal. Eid is
meaningful with great preparations.

Then, how is it possible?

Some of us might be looking for the logic behind what mentioned above. Shining
up eid is more than stunning appearance with radiance new cloth and glittery

Career Quest

Cahaya8

Shine Up
Your Eid

9Cahaya

accessories. It is about how your inner self (akhlak)
sparkles on the 1st of Syawal. It is about how you start
that blessing month with takbir following maghrib
prayer. A sweet closing of Ramadhan is a valuable
ticket to celebrate eid the right way. Prepare to
masjid, listen to khutbah, and perform eid prayer,
sharing foods and drinks, meet relatives and
neighbours without leaving Islamic adab behind.
This is the time to spread the right Islamic way of
practise among Muslims. This is not fad, fashion,
or even trend. This is the evergreen culture that
crosses time, the passage of getting close enough
to Allah SWT during the festive day. On the other
hand, don’t we think it is barely awkward for being
un-Islamic during Islamic festive days? Why do we
have to feel embarrassed when Islam is a matured
religion that had grown over decades? Well, we
couldn’t agree more on this fact as mentioned by
SMN al-Attas in his Prolegomena (2001).

More than that, eid is like a trophy. A shining trophy.
It is achievable by anyone who struggles and
sacrifices. In fact, missing the gist of Ramadhan is
like missing the stairs upon reaching the trophy. And

once it is in hand, we can hardly let it go no matter how heavy the trophy is. We will definitely
wipe the trophy to make it shine at all times and not to forget placing it in a custom display
cabinet specially designed for the trophy.

Moreover, the greatest blessing for a muslim is religious understanding. Syawal with pure
victory encourages a muslim to keep on track of Islamic way of life. Pin out this, then by His
mercy (keep on praying for guidance) our faith and love towards God grow bigger and
stronger. The need of achieving a perfect Islamic compliant eid is seen from its retaliation to
our own soul. Treating eid like a trophy takes time and determination that nurtures our soul
to get used to it. We pray on time, we lengthen our wirid (prayer after solat), consistency in
reciting the Qur’an and practicing its message are some good deeds that can be rooted
inside us, and eventually we become intrinsically religious.

So, hopefully we already get the view of Aidilfitri, the eid of Syawal in the right way. Indeed,
every Islamic months from Muharram to Zulhijjah are retaliation of previous month and that
endures every year. And to the extent of Syawal, it becomes a shining eid if we make
preparation and turn it into a motivation to improve ourselves as Muslims.

A sweet closing
of Ramadhan is a
valuable ticket to
celebrate eid the
right way. Prepare
to masjid, listen to
khutbah, and perform
eid prayer, sharing
foods and drinks,
meet relatives and
neighbors without
leaving Islamic adab
behind.

9Cahaya

Cahaya10

Oleh: Haslinda Lukman (Penolong Pengarah Kanan JAKIM)

Berzina adalah merujuk kepada perbuatan melakukan hubungan seks secara sukarela tanpa
bernikah. Ianya merupakan isu keruntuhan akhlak dan moral yang sedang berlaku di negara
ini. Berzina merupakan perbuatan jenayah yang amat besar dosa dan berat hukumannya
di sisi Islam. Firman Allah SWT yang bermaksud: “Dan janganlah kamu menghampiri zina,
sesungguhnya zina itu adalah satu perbuatan yang keji dan satu jalan yang jahat.” (al-Isra’:
32).

Berdasarkan ayat di atas  menunjukkan bahawa Allah SWT bukan sahaja mengharamkan
berzina bahkan melarang manusia daripada menghampirinya.

Implikasi Zina

Pengharaman berzina  adalah untuk menjamin keturunan yang baik. Kesan daripada
perbuatan ini boleh mempengaruhi perkahwinan dan hubungan kekeluargaan. Berzina akan
mengakibatkan berlaku percampuran nasab. Anak yang lahir hasil daripada perbuatan ini
sukar untuk ditentukan nasab keturunannya (Mohd Syamil&Adriana Balqis.2010). Di samping
itu ia juga akan mengakibatkan
kelahiran keturunan yang tidak terjaga.
Lazimnya mereka yang melakukan zina
akan mengabaikan tanggungjawab
terhadap anak-anak yang lahir
daripada perbuatan tersebut.

Islam menyifatkan perbuatan berzina
ini sebagai penggugat kehidupan
masyarakat dan kesejahteraan
ummah. Ia merupakan musuh ketat
kepada institusi kekeluargaan yang
mana keluarga adalah punca dan
asas kepada jatuh dan bangun
sesebuah negara. Membenarkan
perbuatan zina atau membiarkan
masyarakat terus melakukan
perbuatan yang membawa kepada zina boleh menyebarluaskan kejahatan dan keburukan
dalam kalangan masyarakat yang akan menghancurkan institusi kekeluargaan dan negara.

Pengharaman berzina
adalah untuk menjamin
keturunan yang baik.
Kesan daripada perbuatan
ini boleh mempengaruhi
perkahwinan dan
hubungan kekeluargaan.

Cahaya10

jauhi Zina
Remaja Bijak

Sesuatu Tentang Kita

11Cahaya

Hasil perbuatan zina akan menyebabkan berlaku
kehamilan di luar nikah.  Bagi  menutup aib, akan
berlaku pembuangan bayi. Membuang bayi
adalah cara yang paling mudah dilakukan oleh
pasangan yang melakukan penzinaan dan hamil
luar nikah. Statistik Jabatan Pendaftaran Negara
(JPN) menunjukkan antara tahun 2000 - 2009,
seramai 173,047 orang wanita beragama Islam
telah melahirkan anak tak sah taraf. Laporan rasmi
Jabatan Pendaftaran Negara, semenjak tahun
2008 hingga 2012, terdapat lebih 167,073 bayi
yang direkodkan kelahirannya tanpa bapa telah
didaftarkan di Jabatan Pendaftaran Negara.
Secara purata 33,415 kes direkodkan dalam
tempoh setahun, 2,784 kes dalam tempoh sebulan
dan 93 kes dalam tempoh sehari. Jika diunjurkan,
terdapat 4 kes telah berlaku dalam tempoh 1
jam. Statistik atau fakta yang dipaparkan ini
sebenarnya lebih tinggi daripada yang sedia ada,
sekiranya mengambil kira kes-kes yang melibatkan pengguguran haram dan pembuangan
bayi yang dipaparkan di media dan tidak direkodkan.(JPN, 2013). Islam mengharamkan
perbuatan membuang bayi yang dikaitkan dengan pembunuhan bayi masih bernyawa.
Ini adalah berdasarkan firman Allah SWT yang bermaksud:

“ Dan sesiapa yang membunuh seorang mukmin dengan sengaja maka balasannya ialah
neraka jahanam, kekal dia di dalamnya dan Allah murka kepadanya dan melaknatkannya
serta menyediakan baginya azab seksa yang besar “ (an-Nisa’: 93).

Sejarah hitam dalam tamadun manusia disebabkan ketiadaan aqidah dalam kehidupan
menyebabkan berlakunya perbuatan membunuh bayi. Masyarakat ketika itu hilang sifat
kemanusiaan sehingga sanggup membunuh dengan menanam bayi perempuan hidup-
hidup kononnya mempertahankan maruah diri, keluarga dan kabilah. Amalan jahiliah
tersebut kini berulang lagi malah lebih dahsyat di mana sesetengah bayi dibuang di
merata-rata tempat kerana malu kepada masyarakat. Hasil kajian yang dijalankan oleh
Polis Diraja Malaysia (PDRM) mendapati lokasi yang paling popular untuk pembuangan
bayi adalah kawasan perumahan diikuti dengan tempat pembuangan sampah, masjid,
tepi  jalan, dalam tandas, sungai dan semak ( Data Maklumat keluarga, sosial JAKIM).

Hubungan seks bebas atau berzina boleh membawa kepada beberapa penyakit kelamin
yang boleh membawa maut atau melemahkan diri seseorang. Ini akan memberi kesan
yang buruk kepada pekerjaan dan ekonomi keluarga. Akibatnya ia bukan sahaja akan
menjejaskan keluarga malah juga masyarakat. Antara penyakit kelamin yang telah
dikenalpasti akibat daripada perbuatan zina ialah siplis, AIDS dan syankroid. (Abdullah
Naseh Ulwan 2003). Penyakit ini tersebar ke seluruh dunia dalam jumlah yang besar dan
berbahaya. Bakteria-bakteria Siplis yang sampai ke dalam darah sesudah menembusi kulit
dalam masa beberapa saat akan tersebar ke seluruh badan dalam masa seminggu sahaja
(Mohd Syamil & Adriana Balqis.2010).

Masalah HIV/AIDS sinonim dengan krisis akhlak yang berlaku di negara ini. Ia mempunyai
hubung kait dengan masalah penyalahgunaan dadah dan  pengamalan seks bebas
(berzina).  Statistik yang dikeluarkan oleh Kementerian Kesihatan Malaysia (2013),
menunjukkan antara faktor penyumbang paling besar meningkatkan penularan HIV/AIDS
adalah disebabkan seks bebas (homoseksual). Menurut laporan Kementerian Kesihatan
Malaysia (Manual Sukarelawan Islam. 2013) kes pertama HIV/AIDS melibatkan 3 orang
pesakit telah mula dikesan di Malaysia pada tahun 1986. Bagaimana pun jumlah tersebut

11Cahaya

Cahaya12

telah meningkat kepada 3,438 orang  pada akhir tahun 2012 dan tahun 2013 jumlah
tersebut bertambah kepada 82,758 orang.

Berzina adalah satu perbuatan keji dan wajib dijauhi. Ini berdasarkan kepada firman Allah
SWT yang bermaksud:

“Dan janganlah kamu menghampiri zina, sesungguhnya zina itu adalah satu perbuatan
yang keji dan satu jalan yang jahat (yang membawa kerosakan)”. (al-Isra’:32)

Perkara ini juga disokong oleh Ibn Kathir dalam tafsirannya iaitu ditafsirkan dengan
kenyataan bahawa Allah SWT melarang hamba-hamba-Nya dari perbuatan zina dan
larangan  mendekatinya serta perkara yang boleh mendorong berlakunya zina”.
( Tafsir Ibn Katsir, 5/55).

Imam At-Tabari menafsirkan kalimah  ayat al-Qur’an  (“Dan zina merupakan seburuk-buruk
jalan, kerana ia adalah jalannya orang-orang yang suka bermaksiat kepada Allah dan
melanggar perintah-Nya. Maka jadilah ia seburuk-buruk  jalan yang menyeret pelakunya
ke dalam neraka Jahannam.”) (Tafsir At-Tabari, 17/438).

Pengharaman berzina bukan setakat perbuatannya,  bahkan perilaku yang berupa
mukaddimah kepadanya  juga haram seperti  berkhalwat. Ia merupakan lanjutan daripada
pergaulan bebas dan percampuran lelaki dan perempuan tanpa tujuan yang baik.
kebiasaannya perbuatan ini akan mendorong kepada  berzina dan  bersekedudukan.
Larangan ini dijelaskan melalui hadith Rasulullah SAW yang bermaksud:

“Jangan kamu bersunyi-sunyian di antara lelaki dan
perempuan melainkan dengan orang yang mahram dan
kamu juga dilarang daripada keluar masuk rumah seorang
perempuan yang ketiadaan suaminya” (Riwayat Bukhari).

Cahaya12

13Cahaya

Hadith ini menjelaskan tentang larangan duduk berdua-duaan di antara lelaki dan
perempuan kerana syaitan adalah yang ketiga bagi mereka berdua. Ia adalah
makhluk Allah SWT yang telah bersumpah untuk menggoda keturunan Nabi Adam
AS supaya melakukan kejahatan dan mengikut jalan yang salah.

Berkhalwat dan pergaulan bebas merupakan perbuatan yang diharamkan dalam
Islam. Ia adalah salah satu perbuatan yang boleh mendorong ke arah melakukan
maksiat lebih besar iaitu berzina. Kesan daripada perbuatan tersebut juga, boleh
merosakkan keharmonian dan perpaduan masyarakat. Pengharaman perbuatan
ini dikuatkan lagi dengan kaedah fiqh iaitu; Menurut prinsip yang digunakan
dalam kaedah fiqah ini, apa sahaja yang membawa kepada haram ia adalah
haram (al-Qardhawi 1980). Hukum berzina adalah haram,  justeru apa sahaja yang
membawa ke arah melakukan perbuatan tersebut dalam mana-mana kes khalwat
dan perbuatan tidak sopan ia adalah haram.

13Cahaya

Cahaya14

Motivasi Diri

Peranan guru sangat penting dalam mendidik
murid untuk mencintai agama dan mengikut
suruhan-Nya. Secara umumnya, perasaan
cinta adalah datang dari hati dan jiwa. Kita
selalu mendengar kata-kata, setiap kebaikan
adalah untuk agama, bangsa dan negara.
Jelaslah cinta kepada agama mendahului
segala cinta yang lain. Cinta kepada agama
bermaksud melakukan segala perbuatan
dan amalan mengikut suruhan agama dan
menjauhi larangan apa yang ditegah oleh
agama.

Agama dapat difahami sebagai kepercayaan
kepada Tuhan dan sifat-sifat serta kekuasaan
Tuhan dan penerimaan ajaran dan perintah-
Nya. Sebagai contoh kepercayaan
pada Yang Maha Kuasa, iaitu melalui
kepercayaan agama Islam. Mengikut dan
melaksanakan sunnah Rasul-Nya iaitu Nabi
Muhammad SAW. Dalam mata pelajaran
Pendidikan Moral tajuk yang pertama adalah
Kepercayaan Kepada Tuhan yang menjurus
murid cintakan agama.

Manusia wajib mempelajari agama. Al-
Qur’an menyuruh umat Islam mempelajari
segala ilmu pengetahuan yang dituntut oleh
agama, agar mereka tidak tergolong orang
yang jahil, buta huruf dan sesat dalam
kehidupan di dunia ini. Firman Allah SWT
yang bermaksud:

Rasa cinta dan keimanan yang mendalam
mestilah datangnya dari hati dan jiwa
terhadap kepercayaan beragama. Islam
menyuruh umat-Nya memahami seruan dan
peringatan Allah SWT, ketinggian al-Qur’an,
perihal nabi-nabi dan rasul-rasul-Nya dan
mengikut perintah berpegang kepada ad-
din-Nya.

Berkaitan kepercayaan kepada Tuhan setiap
manusia yang dilahirkan ke dunia ini mesti
mempunyai keyakinan wujudnya Tuhan
sebagai pencipta alam dan mematuhi segala
suruhan-Nya berlandaskan pegangan
agama masing-masing. Setiap agama
menuntut penganutnya mengamalkan
perbuatan yang baik dan meninggalkan

Oleh: DR AMINUDIN MANSOR (Pengamal media, Phd Persuratan Melayu UKM)

Didik Murid dan Remaja
Cintakan Agama

“(Al-Qur’an ini) sebuah kitab yang
Kami turunkan kepadamu (dan
umatmu wahai Muhammad), -

Kitab yang banyak faedah-faedah
dan manfaatnya, untuk mereka

memahami dengan teliti kandungan
ayat-ayatnya, dan untuk orang-
orang yang berakal sempurna
beringat mengambil iktibar”.

(Sad:29).

Cahaya14

15Cahaya

segala perbuatan yang ditegah. Amalan yang
baik akan mendapat balasan yang baik. Begitu
juga amalan yang baik akan mendapat pahala
dan membawa manfaat kepada diri dan juga
orang lain.

Dalam hal ini, tokoh ilmuwan Islam Muhammad
Ali Mawardi  menyatakan bahawa, nafsu yang
dibekali oleh Allah SWT dalam diri manusia ini
perlu kepada pengarahan melalui didikan dan
latihan yang berterusan serta bersungguh-
sungguh. Apatah lagi jika kita mahu nafsu
itu menjadi terpuji, tidak lepas daripada
mendidiknya dan membersihkannya. Melalui
cinta kepada agama segala-galanya dapat
dididik dengan baik dan sempurna.

Tanpa didikan agama, seseorang itu tiada
melarang akan perbuatannya terutama
perbuatan jahat yang boleh membawa
keburukan kepada dirinya dan juga manusia
lain. Mereka tidak takut kepada Allah SWT dan
sering melakukan maksiat dalam kehidupan
hariannya. Pelbagai gejala buruk dan gejala
sosial seperti seks bebas, mengambil minuman
keras, berjudi, rasuah, terlibat dengan

penyalahgunaan dadah dan sebagainya
dilakukan tanpa rasa takut kepada Allah SWT.

Justeru, melalui pendidikan agama seseorang
akan dapat mempelajari tentang kebaikan
dan keburukan. Melalui pelajaran khususnya
belajar tentang agama akan dapat memberikan
cahaya ke arah kebenaran dalam hidup.
Al-Qur’an juga telah menganjurkan kepada
manusia untuk mempelajari dan memahami
segala ilmu yang ada di dalamnya berkaitan
dengan akhlak  dan adab yang mulia.

Ibn Qayyim al-Jauziyah menyatakan, agama
itu ada dua, iaitu; Pertama: Agama yang ada di
dunia iaitu agama sebagai peraturan  mengatur
kehidupan manusia.

Kedua: Agama yang ada di akhirat iaitu agama
yang menghitung amal perbuatan manusia.
Sama ada amal buruk mahupun amal kebajikan
dan agama yang mengatur pembalasan amal
manusia. Kedua-dua agama tersebut hanya
untuk Allah SWT semata-mata. Apa yang jelas,
semua agama untuk Allah SWT dan agama
itulah yang menyuruh dan membalas terhadap
semua manusia.

Apa yang jelas, rasa cinta itu bersumber dari
dua sumber agama yang tersebut di atas.
Segala yang disyariatkan dan diperintahkan
Allah SWT adalah yang dicintai-Nya dan
diredai-Nya, sebaliknya sesuatu yang dilarang
oleh Allah SWT adalah dibenci-Nya dan
dimurkai-Nya kerana hal itu bertentangan
dengan sesuatu yang diredai-Nya. Ertinya
dua perkara tersebut tidak mungkin bertemu,
antara yang diredai-Nya tidak akan dibenci-
Nya dan yang dibenci-Nya tidak akan diredai-
Nya.

Dalam hal ini, Muhammad Iqbal pernah
menyatakan, agama adalah kekuatan yang
paling penting dalam kehidupan individu dan
negara. Agama bukan sekadar fikiran ataupun
perasaan mahupun perbuatan,  tetapi ia adalah
pengungkapan hidup sebagai keseluruhan.

Al-Qur’an menyuruh

umat Islam mempelajari

segala ilmu pengetahuan

yang dituntut oleh

agama, agar mereka

tidak tergolong orang

yang jahil, buta huruf

dan sesat dalam

kehidupan di dunia ini.

Cintakan Agama

15Cahaya

Cahaya16

Pendidikan agama
khususnya berkaitan
dengan al-Qur’an dan

pendidikan ibadah
dapat dipelajari

melalui ibu bapa,
sekolah agama,
masjid, sekolah

pondok, madrasah,
bimbingan masyarakat
dan sekolah-sekolah
yang disediakan oleh

pihak kerajaan. Tujuan
pendidikan agama

adalah untuk mencari
kebenaran dan

mendapat keredaan
daripada-Nya.

Beberapa tokoh Barat juga percaya tentang
kebaikan beragama. Antaranya Pascal
menyatakan, agama itu tidak mungkin
diyakini oleh manusia sekiranya hanya
daripada sumber akal sahaja. Akan tetapi
perlu kepada sumber yang timbul daripada
perasaan dan keinsafan hati serta petunjuk
Ilahi. Sementara, M.Rowe menyatakan,
agama itu berdasarkan iman, sedangkan
ilmu pengetahuan tidak; kedua-dua hal
ini hanya dapat berpadu dalam jiwa ahli
ilmuwan yang beriman. Manakala, W.Shmidt
menyatakan, agama manusia yang pertama
adalah bertuhan satu dan berdasarkan
wahyu.

Begitulah pendapat dan pandangan mereka
tentang agama yang menyatakan agama
mesti timbul daripada perasaan dan hati yang
beriman. Untuk mendalami ilmu seseorang
itu mestilah dengan ilmu. Seperti kata Mukti
Ali, dengan ilmu hidup jadi mudah,  dengan
seni hidup jadi indah dan dengan agama
hidup jadi bererti.

Imam Abu Hanifah menjelaskan, seseorang
yang berbicara berkaitan agama dan tidak
berfikir yang dia dinilai dengan apa yang
dikatakannya, sesungguhnya dia tidak tahu
apa erti agama dan hati nuraninya  sendiri.

Melalui pendidikan, khususnya pendidikan
agama, hati dan jiwa akan dapat menerima
hidayah Allah. Aspek-aspek pendidikan
agama menurut al-Qur’an meliputi pendidikan
tauhid, ibadah, keimanan, akal, akhlak,
jasmani, keterampilan dan kemasyarakatan
yang dapat membangunkan ummah.

Pendidikan agama khususnya berkaitan
dengan al-Qur’an dan pendidikan ibadah
dapat dipelajari melalui ibu bapa, sekolah
agama, masjid, sekolah pondok, madrasah,
bimbingan masyarakat dan sekolah-sekolah
yang disediakan oleh pihak kerajaan.
Tujuan pendidikan agama adalah untuk
mencari kebenaran dan mendapat keredaan
daripada-Nya.

Melalui penerapan nilai-nilai agama akan
dapat mengawal tingkah laku manusia
daripada melakukan keburukan dan

kezaliman terhadap orang lain. Pemahaman
terhadap nilai agama merupakan asas
kehidupan seharian yang perlu diasuh dan
dididik sejak kecil lagi yang dapat menghindar
gejala sosial menusuk masuk ke dalam hati
dan jiwa anak-anak.

Matlamat hidup adalah untuk mendapat
rahmat-Nya iaitu dengan meninggalkan
apa yang ditegah dan   melaksanakan
setiap apa yang disuruh-Nya. Ajaran Islam
sebagai ad-din meliputi Islam, iman dan
ihsan. Pelaksanaan ketiga-tiga bidang ini
termasuklah dalam perkara yang melibatkan

Cahaya16

17Cahaya

ibadat. Cinta kepada Allah SWT merupakan tahap ibadat yang tinggi dan agung. Melalui
rasa cinta dari hati dan jiwa membolehkan seseorang itu melaksanakan segala perintah dan
meninggalkan segala larangan-Nya.

Jika diteliti dan diperhatikan kejadian seperti tanah runtuh, gempa bumi, kejadian banjir dan
sebagainya merupakan salah satu balasan Allah SWT akibat daripada perbuatan manusia
yang tidak bertanggungjawab kepada alam. Manusia dilantik sebagai khalifah mestilah
menguruskan alam ini dengan sebaik-baiknya untuk generasi seterusnya.

Sesungguhnya, agama dapat melindungi manusia daripada melakukan kemungkaran
kepada Allah SWT. Selain dapat menjernihkan hati dan mendidik nafsu, memberi cahaya
kepada keindahan budi, menanamkan sifat malu, meningkatkan kesabaran dan ketakwaan
dalam menghadapi dugaan dan ujian Allah SWT, menjaga kehormatan dan mendidik jiwa
dengan adab-adab yang murni dan luhur dalam kehidupan di dunia dan mendapat balasan
di akhirat.

17Cahaya

Cahaya18

Oleh: Fahimah Haji Ali Hassan(Guru)

Bersegeralah dalam

Bertaubat
Cahaya Tazkirah

Sebagai manusia kita seringkali tewas
dalam menahan godaan hawa nafsu dan
bisikan syaitan yang telah berjanji di
hadapan Allah SWT  untuk menyesatkan
manusia sehinggalah hari kiamat.
Lantaran itu, amat membimbangkan jika
kita  boleh dikatakan bukan hanya terkena
percikan dosa, bahkan mungkin saban
hari bermandi dosa yang tidak mampu
dihitung, nauzubillah.

 Justeru menyedari akan perkara ini,
maka kita yang bernama insan hendaklah
sedaya upaya memperbanyakkan
istighfar dan sentiasa melakukan taubat
kepada Allah SWT. Pastinya, taubat yang
dilakukan dengan betul akan diterima
Allah SWT. Sebagaimana firman-Nya yang
bermaksud:
“ Dan Dialah Tuhan yang menerima taubat
dari hamba-hamba-Nya (yang bertaubat)

serta memaafkan kejahatan-
kejahatan (yang mereka

lakukan); dan Ia
mengetahui akan apa

yang kamu semua
kerjakan ”.
(asy-Syura :25).

Firman-Nya lagi yang bermaksud: “Yang
Mengampunkan dosa dan yang Menerima
taubat; Yang Berat azabNya; yang
Melimpah-limpah kurnia-Nya; tiada Tuhan
melainkan Dia; kepada-Nyalah tempat
kembali”. (al-Mu’min (Ghaafir): 3)

Hakikat Taubat

Menurut Imam al-Ghazali, taubat
mesti mencakupi tiga perkara yang
berturutan iaitu ilmu pengetahuan, hal
dan perbuatan. Perbuatan tidak akan
mendahului hal. Begitu juga hal tidak akan
mendahului ilmu pengetahuan kerana
ilmu pengetahuan iaitu keimanan dan
keyakinan ini merupakan muqaddimah
kepada langkah untuk bertaubat.  Tanpa
ilmu pengetahuan, rasa penyesalan dan
keazaman untuk meninggalkan maksiat
atau dosa tidak akan lahir dalam hati.

“Dan sesiapa yang bertaubat serta beramal
salih, maka sesungguhnya (dengan itu)
ia bertaubat kepada Tuhannya dengan
sebenar-benar taubat”. (al-Furqaan :71)

Imam Nawawi meletakkan tiga syarat
taubat nasuha iaitu dosa yang berkait
dengan Allah SWT. Pertama: Hendaklah
meninggalkan dosa tersebut. Kedua:
Menyesali dalam diri akan dosa yang
dilakukannya dan Ketiga: Berazam
untuk tidak mengulangi lagi  maksiat

19Cahaya

itu selamanya. Manakala dosa kepada
manusia lain, ditambah satu lagi syarat
bersama tiga syarat di atas iaitu dengan
mengembalikan hak tuannya samada
harta, maruah dan seumpamanya.

Hukum Bertaubat

Wajib bertaubat bukan sahaja dituntut
ke atas  setiap insan pendosa baik dosa
kecil ataupun  dosa besar. Malah tuntutan
bertaubat  ke atas dosa besar itu adalah
lebih berat lagi. Tetapi kewajipan bertaubat
itu meliputi juga ke atas semua manusia.
Berdasarkan firman Allah SWT yang
bermaksud:

Perintah bertaubat dalam ayat di atas
adalah dalam bentuk  umum. Firman Allah
SWT dalam ayat lain yang bermaksud:

“Wahai  orang yang beriman!
Bertaubatlah kamu kepada Allah

dengan taubat nasuha…”.
( at-Tahrim :8)

Berdasarkan ayat tersebut di atas, dapat
kita fahami bahawa suruhan untuk
bertaubat juga meliputi ke atas insan  yang
tidak melakukan dosa. Golongan  yang tidak
berdosa ini  yang disebut sebagai insan luar
biasa sangat kecil bilangannya. Sudah pasti
Rasulullah SAW  tergolong dalam golongan
luar biasa ini, sepatutnya dijadikan
qudwah hasanah dalam melakukan
taubat dan memperbanyakkan istighfar.
Walaupun Baginda SAW memang sedia
kita maklum adalah insan  yang maksum
tetapi  Rasulullah SAW sentiasa bertaubat
kepada Allah SWT dan memperbanyakkan
istighfar semasa hidupnya.

Sabda Rasulullah SAW yang bermaksud:

“Demi Allah. Sungguh aku selalu
beristighfar dan bertaubat kepada Allah
dalam sehari lebih dari 70 kali.”
(Riwayat Bukhari).

Dalam satu riwayat yang lain, Baginda
SAW bersabda yang bermaksud:

“Wahai manusia bertaubatlah kamu kepada
Allah! Sesungguhnya aku bertaubat
kepada Allah sebanyak 100 kali dalam
sehari”. (Riwayat Muslim).

Usahlah bertangguh untuk melakukan
taubat. Malah Allah SWT memerintahkan
kepada manusia yang melakukan dosa
wajib untuk melakukan taubat dengan
segera. Imam  al-Ghazali dalam kitab
Ihya Ulumuddin menyatakan  bahawa
taubat   wajib dilakukan dengan segera
dan kewajipan itu meliputi semua orang
dan keadaan.

Sangat malang jika saat  kita  bertaubat
itu, pintu taubat sudah pun tertutup dan
taubat kita tertolak di sisi Allah SWT.
Berdasarkan al-Qur’an dan hadith, terdapat
dua keadaan di mana ketika itu taubat
kita sudah tidak diterima oleh Allah SWT.
Pertama; ketika  matahari  sudah terbit
dari sebelah Barat iaitu tanda bahawa hari
kiamat sudah terlalu hampir. Rasulullah
SAW bersabda yang bermaksud:

“Sesiapa yang bertaubat sebelum matahari
terbit dari sebelah Barat (tanda hari
kiamat), maka Allah menerima taubat dan
mengampuninya.” (Riwayat Muslim).

Kedua:Apabila nyawa sudah berada di
kerongkong. Rasulullah SAW bersabda
yang bermaksud:

“Sesungguhnya Allah Azza Wajalla
menerima taubat seseorang hambanya
selagi nyawanya belum sampai di
kerongkong” .(Riwayat at-Tirmizi).

Firman Allah SWT yang bermaksud:
“Dan tidak ada gunanya taubat itu kepada
orang-orang yang selalu melakukan
kejahatan, hingga apabila salah seorang
dari mereka hampir mati, berkatalah
ia:”Sesungguhnya aku bertaubat sekarang
ini,” (sedang taubatnya itu sudah
terlambat),…” (an-Nisaa’ : 18).

Oleh itu, bersegeralah kita bertaubat
kerana kita tidak mengetahui bila akan
berlaku hari kiamat dan bila masa ajal akan
datang menjemput kita. Kesimpulannya,
kewajipan bertaubat meliputi semua
manusia dan keadaan. Semoga taubat kita
diterima di sisi Allah SWT.

“…Dan bertaubatlah kamu sekalian
kepada Allah, wahai orang yang beriman

supaya kamu berjaya.”
(an-Nur: 31)

19Cahaya

Cahaya20

Oleh: R. AhmadMINDA SOLEH

Diriwayatkan dari Hisyam bin Urwah dari ayahnya dari Abu Hurairah RA.,
dari Nabi SAW bersabda:

Tangan di atas (memberi dan menolong) lebih baik daripada tangan di bawah

(meminta-minta), mulailah orang yang menjadi tanggunganmu (keluarga dan lain-lain)
dan sebaik-baik sedekah adalah yang di keluarkan dari kelebihan kekayaan

(yang di perlukan oleh keluarga).

(Riwayat Bukhari dan Ahmad)

(Penulis buku)

Cahaya20

Rasulullah SAW bersabda yang bermaksud :

“Tangan di atas (memberi dan menolong) lebih baik daripada tangan di bawah
(meminta-minta), mulailah orang yang menjadi tanggunganmu (keluarga dan lain-lain)

dan sebaik-baik sedekah adalah yang di keluarkan dari kelebihan kekayaan
(yang di perlukan oleh keluarga)”.

(Riwayat Bukhari dan Ahmad)

21Cahaya

Oleh : Suri Nor Erza Saidin (Mahasiswi Universiti Sains Islam Malaysia (USIM)

Muhammad al-Fatih
Sultan Berwibawa

Jika ditanya, di manakah tempat yang akan menjadi pilihan kita untuk dijelajahi? Tidak lain
tidak bukan yang berlegar-legar dalam kotak fikiran kita adalah London, Amerika Syarikat,
Korea dan lain-lain. Walau bagaimanapun, keadaan sedemikian amatlah berbeza dengan
keadaan masyarakat zaman dahulu. Sebagaimana kita tidak ketahui,  kota yang akan menjadi

perhatian masyarakat  terdahulu adalah dua kota yang termasyhur iaitu Kota Rom dan Konstantinopel.
Konstantinopel merupakan nama lama bagi Istanbul. Istanbul yang terletak di Turki ini, kadangkala
turut menjadi destinasi tumpuan dewasa kini. Tetapi tahukah kita sejarah di sebalik kota yang megah
itu?

Konstantinopel merupakan ibu Kota Romawi. Bandar ini tercatat dalam tinta emas Sejarah Islam
khususnya pada masa Kesultanan Uthmaniah, ketika meluaskan wilayah sekaligus melebarkan
pengaruh Islam di beberapa negara ketika itu. Apabila menyebut tentang Konstantinopel yang kuat
lagi teguh, tidak asing lagi dengan nama seorang pemuda bernama Muhammad al-Fatih yang berjaya
menakluki kota tersebut. Ramai sultan bercita-cita hendak menaklukinya, tetapi ia berjaya ditakluki
oleh Sultan Muhammad al-Fatih sendiri, iaitu anak kepada Sultan Murad II yang juga ingin menakluki
Konstantinopel tersebut. Sebagaimana Rasulullah SAW bersabda yang bermaksud:

“Konstantinopel akan jatuh ke tangan seorang lelaki. Pemimpin yang menaklukannya adalah sebaik-
baiknya pemimpin dan pasukan yang berada di bawah komandonya adalah sebaik-baiknya pasukan”.
           (Riwayat Ahmad )

Hadith tersebut telah membakar semangat tokoh-tokoh untuk menakluki kota Konstantinopel yang
terkenal dengan keutuhan tembok berlapisnya. Dari semasa ke semasa, ada sahaja pemuda yang
bersungguh-sungguh ingin menakluki kota tersebut. Ini berlaku sehingga 800 tahun kemudian.
Pelbagai kempen dan strategi dilakukan untuk menakluki kota tersebut tetapi masih gagal juga.

Tokoh Silam

21Cahaya

Cahaya22

Dengan keizinan Allah SWT, kata-kata Rasulullah SAW itu dibuktikan oleh Sultan Muhammad al-
Fatih apabila telah berjaya menakluki Konstantinopel ketika berusia 21 tahun. Ketika beliau  berumur
12 tahun,  telah diberikan amanah untuk memegang  jawatan sebagai  daulah Islam oleh bapanya
selama 3 tahun dan berjalan dengan baik. Pada usia 19 tahun beliau telah menyandar jawatan khalifah
yang ke-7 secara rasminya.

Sultan Muhammad al-Fatih atau dikenali juga sebagai Sultan Muhammad II atau ‘Muhammad The
Conqueror’ yang dilahirkan pada bulan Mac 1432 Masihi di Adrianapolis (sempadan Turki – Bulgaria).
Beliau meninggal dunia pada 3 Mei 1481 Masihi ketika berumur 49 tahun. Sehubungan dengan itu,
pemuda ini merupakan seorang tokoh pejuang Islam termuda dan juga dalam kalangan pemerintah
yang hebat selain daripada beberapa orang lagi dalam kelompok yang sama seperti Sultan Salahuddin
al-Ayyubi iaitu penyelamat Jerusalem dan Sultan Saifuddin Muzaffar al-Qutuz iaitu penghancur
Mongol.

Beliau mendapat gelaran ‘al-Fatih’ itu sempena daripada peristiwa kejayaannya dalam pembukaan
dan penaklukan Konstantinopel dan ditukarkan nama sebagai ‘Islambol’ yang bermaksud ‘Islam
keseluruhannya’. Tetapi selepas itu ‘Islambol’ ditukar kepada Istanbul oleh Mustafa Kamal Attarturk.

Sultan Muhammad al-Fatih mempunyai keperibadian yang hebat. Beliau  memiliki pelbagai kepakaran
dalam bidang ketenteraan, sains, matematik dan termasuklah juga mampu menguasai tujuh bahasa
iaitu Bahasa Arab, Latin, Greek, Serbia, Turki, Parsi dan Hebrew. Dalam ilmu peperangan pula, diajar
tentang taktik dan teknik peperangan, memanah dan menunggang kuda oleh panglima-panglima
tentera semenjak daripada zaman kanak-kanak.

Sultan Muhammad al-Fatih merupakan seorang yang berjiwa rakyat dan merendah diri kerana tidak
menghiraukan pangkat dan darjat yang dimilikinya. Beliau pernah turut serta menjadi buruh binaan
bersama-sama pengikutnya yang lain. Semasa membina Benteng Rumeli Hissari, beliau membuka
baju dan serbannya lalu mengangkat batu dan pasir sehingga ulama’-ulama’ serta menteri-menteri
turut sama melakukannya.

Justeru di samping melaksanakan solat fardhu, beliau juga tidak pernah  meninggalkan solat sunat
rawatib dan sunat tahajjud semenjak baligh sehinggalah saat kematiannya. Inilah sebenarnya rahsia
dan kekuatan seorang pemimpin berwibawa yang berjaya menjaga hubungannya dengan manusia
dan yang paling mulia sekali adalah hubungannya terhadap yang Maha Pencipta iaitu Allah SWT.

Cahaya22

23Cahaya

Baginda mendapat
gelaran ‘al-Fatih’ itu
sempena daripada
peristiwa kejayaannya
dalam pembukaan
dan penaklukan
Konstantinopel dan
ditukarkan nama
sebagai ‘Islambol’ yang
bermaksud ‘Islam
keseluruhannya’. Tetapi
selepas itu ‘Islambol’
ditukar kepada Istanbul
oleh Mustafa Kamal
Attarturk.

23Cahaya

Semasa Sultan Muhammad al-Fatih menaiki takhta,
dia segera menemui Syeikh Semsettin menyiapkan
bala tentera untuk melakukan penaklukan ke atas
Kota Konstantinopel. Semangat juang yang mengalir
di dalam diri Sultan Muhammad al-Fatih ini juga telah
berjaya membakar semangat angkatan tenteranya
untuk menakluki kota tersebut,  yang gagal ditakluki
oleh pemimpin-pemimpin sebelumnya.

Sehubungan dengan itu, kepintaran beliau dapat
dilihat ketika mengatur strategi dalam peperangan
dan turut diperakui oleh sejarawan barat setelah
melihat kehebatan Sultan Muhammad di medan
peperangan. Walaupun masih muda, tetapi dengan
dengan semangat juang yang tinggi  ada di dalam
dirinya serta ciri-ciri pemimpin yang mengalir di
dalam tubuhnya sehingga berjaya menakluki Kota
Konstantinopel.

Cahaya24

Sebut sahaja Hari Raya
Aidilfitri, semua akan
terbayang kemeriahannya.
Adik-beradik yang jauh
akan pulang ke desa untuk
berkumpul bersama keluarga
tercinta. Ia juga diibaratkan
satu perhimpunan sesebuah
keluarga. Suasana pada hari
itu tidak dapat digambarkan
keseronokannya. Diwarnai pula
warna-warni baju-baju baru
dan kepelbagaian makanan
yang terhidang di atas meja.
Kedengaran juga riuhan suara-
suara orang yang berkunjung
tiba. Suasana ini menyebabkan
tiada sesiapa akan dapat
melupakan hari raya ini.

Perayaan tersebut juga dikenali sebagai Hari Raya
Puasa. Hari Raya Aidilfitri merupakan perayaan yang
dirayakan oleh umat Islam di seluruh dunia tanpa
mengira bangsa bagi menandakan berakhirnya bulan
Ramadhan yang mana umat Islam telah menjalani
ibadat puasa dengan jaya dan tekunnya. Tambahan
lagi ia merupakan antara dua perayaan terbesar bagi
umat Islam selain Hari Raya Korban.

Kebiasaannya, persiapan hari raya ini akan dibuat dua
atau tiga minggu sebelum masanya. Ada juga yang akan
membuat persiapan itu empat atau lima bulan awal
sebelum tiba hari raya. Di samping itu, kebanyakan
pusat membeli-belah akan mengadakan jualan murah
atau promosi dan dihiasi dengan perhiasan secara
besar-besaran seperti gantungan lampu-lampu solar
raya lip lap dan hiasan ketupat plastik. Selain itu,
pihak media juga akan memutarkan lagu-lagu raya
di radio dan di televisyen serta tayangan rancangan-
rancangan yang berkisarkan Aidilfitri. Pada waktu
dan saat beginilah bank, sekolah dan premis-premis
perniagaan akan ditutup selama beberapa hari

KENALI SUASANA
AIDILFITRI

Tinta Murabbi

Cahaya24

Oleh: Suri Nor Erza Saidin (Mahasiswi Universiti Sains Islam Malaysia (USIM)

25Cahaya 25Cahaya

sempena menyambut Aidilfitri. Justeru jalan raya utama  dan
lebuh raya di seluruh negara akan sesak gara-gara kebanjiran
warga kota yang pulang ke kampung halaman untuk menyambut
Aidilfitri bersama-sama sanak saudara dan kaum keluarga.
Situasi ini dikenali juga sebagai “fenomena balik kampung”.

Apabila kedengaran takbir raya, menandakan berlalunya
Ramadhan. Hari raya merupakan hadiah daripada Allah SWT
sebagai tanda kemenangan kita dalam mengekang hawa nafsu
selama sebulan dan diharamkan berpuasa pada satu syawal. Ia bukanlah hari
untuk kita berdukacita dan bersedih, sebaliknya kita hendaklah menyambut
dengan penuh kegembiraan dan kemenangan setelah melalui  bulan yang penuh
barakah.

Terlebih dahulu kita hendaklah mengetahui bahawa hari raya ini bukan sekadar
tradisi atau cetusan idea dan rekaan mana-mana pihak, ia adalah syariat yang diturunkan
oleh Allah SWT dan ada hukum-hakamnya yang tersendiri. Sehubungan itu Allah SWT
berfirman yang bermaksud:

“...Dan juga supaya kamu cukupkan bilangan puasa (sebulan Ramadhan), dan supaya
kamu membesarkan Allah kerana mendapat petunjuk-Nya, dan supaya kamu bersyukur”.
(al-Baqarah:185).

Ayat ini menguatkan lagi tentang kedatangan hari raya sebagai tanda syukur atas nikmat
kurniaan Allah SWT. Maka kita disuruh bertakbir membesarkan Allah SWT pada hari raya.
Ini semua tanda kejayaan dan kegembiraan.

Di samping itu, ia adalah hari yang Allah SWT peruntukkan untuk Muslim membesarkan-
Nya dengan kemenangan dan kegembiraan bukan dengan kesedihan yang akan mengaburi
keseronokan hari yang bahagia tersebut.

Dengan kehadiran hari mulia itu, pelbagai aktiviti yang banyak manfaat kita akan
laksanakan tanpa menyedarinya. Aktiviti atau perbuatan tersebut sudah menjadi adat
kebiasaan masyarakat Melayu apabila tibanya hari raya. Antara aktiviti tersebut ialah
bermaafan antara satu sama lain tidak kira tua atau muda. Perbuatan ini dapat melatih
kita untuk memaafkan dan memohon maaf tidak kira sebesar atau sekecil manapun salah
kita. Selain itu, budaya kunjung-mengunjung dan ziarah-menziarahi sanak-saudara atau
rakan-rakan akan dapat mengeratkan lagi tali persaudaraan yang tersedia erat. Perkara
tersebut mungkin kita mengganggapnya kecil dan kita memandangnya enteng, tetapi
kesannya sangat besar dan positif untuk kita semua tanpa di duga.

Cahaya26 Cahaya26 Cahaya26

Selain itu, apabila anak-anak kecil berkunjung tiba untuk
memeriahkan lagi suasana hari raya, tuan rumah akan menyediakan

satu sampul khas yang akan diberikan kepada anak-anak kecil tersebut.
Sampul tersebut mengandungi sejumlah wang tunai atau dikenali juga sebagai ‘duit

raya’ yang sememangnya akan diberikan kepada golongan kanak-kanak yang datang
beraya. Sikap sebegini dapat memupuk sifat pemurah dalam diri. Walaupun bukan sejumlah
wang yang besar, tetapi ia tetap dikira bersedekah selagi mana kita ikhlas.

Inilah hari yang dikatakan penuh dengan kemenangan. Biarpun Ramadhan telah berlalu,
jadikan amal ibadah kita berpanjangan dan berlarutan sehingga akhir kehidupan.
Ramadhan merupakan bulan tarbiyah dan Syawal adalah bulan penyatuan antara
individu dengan individu yang lain. Itulah tanda kemenangan hari raya yang sebenarnya.

AJARAN ANTI HADITH

Boleh dikatakan semangat anti-hadith ini terdapat di dalam setiap ajaran salah yang
pernah dikenali dalam sejarah Islam sama ada pengingkaran itu secara sengaja atau tidak
sengaja. Lihatlah kepada ajaran Syiah, Baha`i, Qadiani, Mu`tazilah, Khawarij, ajaran-ajaran
tarekat yang salah dan lain-lain lagi, pasti kita temui semangat ini pada mereka.

Namun begitu yang dimaksudkan di sini ialah golongan anti-hadith yang secara terang-
terangan tidak menerima hadith sebagai sumber kedua di dalam Islam sama ada berkaitan
dengan persoalan aqidah atau persoalan hukum-hakam. Begitu juga yang berkaitan
dengan sosio budaya. Golongan ini menganggap taat kepada Rasul SAW itu bermakna
taat kepada Allah SWT. Tidak ada ketaatan kepada Rasul SAW kerana pada hakikatnya
Rasul tidak lebih daripada seorang posmen.

Di Mesir muncul fahaman yang dikemukakan oleh Mahmood Abu Rayyah dan Rasyad
Khalifah. Di Pakistan pula lahir individu seperti Caudri Ghulam Ahmad Parwez dan Doktor
Ghulam Jailani Barq menjulang bendera anti hadith. Manakala di tanah air kita adanya
individu seperti Kassim Ahmad.

Rata-rata pemimpin golongan anti hadith ini terdiri daripada orang yang tidak mendapat
pendidikan al-Qur’an dan as-Sunnah secara formal bahkan kebanyakan dari mereka
masih tidak dapat membaca al-Qur’an dengan baik.

Gejala anti hadith ini lebih ketara dengan adanya dakyah-dakyah daripada golongan
Syiah yang sentiasa mencuba untuk menimbulkan keraguan umat Islam terhadap kitab-
kitab al-hadith yang telah diakui umat seperti Sahih Bukhari, Sahih Muslim dan lain-lain lagi.

Oleh: Fatimah Saad ( Timbalan Pengarah Bahagian Penyelidikan JAKIM)

BAGAIMANA MENGENALINYA?
MENGAPA BERLAKU PENYELEWENGAN AKIDAH

(siri 2)

Cahaya Iman

27Cahaya

Di antara faktor yang mendorong mereka menolak hadith-hadith atau “hadith-hadith
yang bercanggah dengan al-Qur’an”  ialah kerana hadith-hadith itu:

  (i) Bercanggah dengan akal
 (ii) Diriwayatkan oleh orang yang ketika peristiwa yang diriwayatkan olehnya
  belum memeluk agama Islam atau belum lagi wujud.
 (iii) Sekian banyak hadith seperti yang didakwakan oleh ulama-ulama hadith
  tidak mungkin diingat dan dihafal oleh manusia.
 (iv) Hadith-hadith yang pada zahirnya menyatakan keserupaan Allah SWT
  dengan makhluknya.
 (v) Hadith-hadith itu tidak dikumpulkan secara bertulis seperti al-Qur’an pada
  zaman Nabi  SAW lagi (mengikut dakwaan mereka).
 (vi) Hadith-hadith yang menyifatkan keadaan Nabi SAW yang tidak layak
  dengan kedudukan dan sifat Baginda SAW yang dimaklumi.

AJARAN Al-ARQAM

Ajaran al-Arqam adalah di antara ajaran sesat yang berasal daripada tanah air kita. Antara
kesesatan dan penyelewengan mereka yang boleh disebutkan ialah:

 (i) Mempercayai Syeikh Suhaimi sebagai Imam Mahdi.
 (ii) Mempercayai pemimpinnya sebagai pembawa bendera Imam Mahdi.
 (iii) Memutarbelitkan pengertian hadith dan atsar sesuai dengan kepentingan
  dan selera mereka.
 (iv) Mendakwa berdialog dengan Nabi SAW semasa jaga dan Nabi SAW
  memanggil pemimpinnya dengan  ‘Tuan’.
 (v) Amalan Aurad Muhammadiah.

AJARAN-AJARAN TAREKAT DAN TASAWUF YANG SESAT

Kesesatan ajaran tasawuf dan tarekat tidak khusus kepada sesebuah negeri malah ia telah
tersebar di serata tempat dan ke segenap pelusuk dunia Islam.

Di mana-mana boleh ditemui orang yang mempercayai syeikh mereka mempunyai
kuasa ghaib. Mereka sujud kepadanya dan bila syeikh mereka mati mereka berkeliling di
kuburnya, dikucup dan dibasuh kuburnya itu lalu diambil air basuhan itu sebagai sesuatu
yang membawa berkat kepada kehidupan mereka. Kepercayaan bahawa bila seseorang
telah sampai ke suatu maqam yang tertinggi, maka dia tidak terikat dengan ikatan syariat
dan terlepaslah dia daripada segala fardhu sembahyang, puasa dan sebagainya bahkan
sampai ke peringkat ia telah bersatu dengan Allah SWT.

SEBAB-SEBAB BERLAKU AJARAN SESAT

Asy-Syahrastaani dalam al-Milal Wa an-Nihal jilid 1 menyebutkan faktor paling utama bagi
kelahiran ajaran sesat ialah kekeliruan dan salah faham terhadap sesuatu konsep agama
yang betul.

Selain dari yang disebutkan asy-Syahrastaani itu, boleh juga disenaraikan di antara sebab
berlakunya penyelewengan aqidah dan ajaran sesat adalah seperti di bawah ini.

(i) Kerana mengikut hawa nafsu dan mempunyai kepentingan duniawi. Kerana itulah
 Allah SWT berfirman tentang orang yang mengikut hawa nafsu itu sebagai orang
 yang mempertuhankannya dalam firman-Nya yang bermaksud:

Cahaya28

 (ii) Bermaksud untuk memecahbelahkan ummah dan melenyapkan
  kesatupaduannya.

(iii) Pakatan luar sama ada daripada agama-agama bukan Islam ataupun
daripada kuasa-kuasa politik luar untuk memecahbelahkan umat Islam.
Ini jelas dapat dilihat pada ajaran-ajaran sesat  seperti Baha’i dan Syiah yang
didalangi oleh Yahudi dan juga ajaran Qadiani yang menjadi agen penjajah
Inggeris.

(iv) Kecetekan ilmu tetapi mahu supaya diterima sebagai pemimpin atau ketua.
Kecetekan ilmu juga selalu menjadi faktor kelahiran ajaran sesat yang
dapat kita lihat pada ajaran-ajaran sesat tempatan seperti golongan Anti-
Hadith,Tajalli, al-Arqam dan lain-lain lagi.

 (v) Faktor-faktor fizikal dan mental misalnya gila atau sakit jiwa.

  Ini juga terbukti pada orang yang membawa ajaran-ajaran sesat dan
  diketahui sejarah bahawa mereka mengidap sakit jiwa ataupun kelemahan
  fizikal.

  Selain daripada dakwaannya yang jelas menunjukkan keparahan penyakit
  jiwanya lantaran beliau mendakwa dirinya sebagai al-Mahdi. Beliau juga
  sebagai Isa al-Masih dan beliau juga sebagai Ahmad yang dijanjikan oleh
  Tuhan dalam kitab Injil.

 (vi) Kesan buruk daripada amalan-amalan agama yang tidak seimbang.
  Perkara ini selalunya terjadi kepada golongan yang mengikut
  ajaran-ajaran tarekat yang tertentu tanpa bimbingan daripada guru
  yang mursyid dan berpandukan kitab muktabar di dalam bidangnya
  di samping memberi penekanan kepada sudut-sudut tertentu secara
  berlebihan dan bercanggah dengan Sunnah Rasulullah SAW.

 (vii) Mempunyai kecenderungan untuk membebaskan diri daripada mana-
  mana mazhab atau aliran pemikiran yang diakui oleh ulama-ulama
  yang muktabar dalam keadaan  tidak mempunyai kelayakan untuk
  berbuat begitu.

  Kecenderungan ini ketara pada golongan anti-hadith atau ajaran
  sesat lain yang merasakan dirinya sudah mempunyai cukup kemampuan
  untuk “istinbath” dan beristidlal dengan al-Qur’an dan hadith-
  hadith  Rasulullah SAW tanpa panduan dan bimbingan ulama-ulama yang
  terdahulu yang diakui keilmuannya.

 (vi) Modernisma dan materialisma dalam agama.

“Dengan yang demikian, bagaimana fikiranmu (wahai Muhammad) terhadap orang
yang menjadikan hawa nafsunya: tuhan yang dipatuhinya dan ia pula disesatkan oleh
Allah kerana diketahui-Nya (bahawa ia tetap kufur ingkar), dan dimeteraikan pula atas
pendengarannya dan hatinya serta diadakan lapisan penutup atas penglihatannya?
Maka siapakah lagi yang dapat memberi hidayah petunjuk kepadanya sesudah Allah
(menjadikan dia berkeadaan demikian)? Oleh itu, mengapa kamu (wahai orang yang
ingkar ) tidak mahu beringat dan insaf?  (al-Jatsiyah: 23)

29Cahaya

FAKTOR-FAKTOR YANG MENYEBABKAN PENYELEWENGAN AQIDAH BERLAKU SECARA
BERTERUSAN

Di antara sebab yang boleh disebutkan bagi berterusannya ajaran-ajaran sesat itu ialah:-

 (i) Kurangnya pengajaran agama Islam dengan baik dalam sesebuah
  masyarakat  Islam itu yang boleh memecah kebuntuan dan salah faham
  masyarakat terhadap sesuatu ajaran agama.
 (ii) Berleluasanya maksiat dan kemungkaran yang menyebabkan manusia
  berada dalam kegelapan hidup dan akhirnya mendorongnya menganut
  fahaman-fahaman atau ajaran-ajaran sesat.
 (iii) Tersebar dengan meluas buku-buku, risalah-risalah ataupun lain-lain
  bahan media massa yang menguatkan ajaran-ajaran yang menyeleweng
  daripada ajaran Islam yang sebenar tetapi atas nama Islam.

CARA PENYELESAIANNYA

Di antara cara penyelesaiannya yang boleh diketengahkan adalah seperti berikut:

 (i) Kembali kepada al-Qur’an dan as-Sunnah.
 (ii) Mengadakan hukuman yang tinggi dalam peruntukan undang-undang
  yang ketat bagi membendung dan menghalang ajaran-ajaran yang sesat
  ini sesuai dengan ajaran Islam itu sendiri.
 (iii) Melahirkan para pendakwah dan guru-guru agama yang benar-benar
  peka di dalam persoalan penyelewengan akidah khasnya dan
  penyelewengan daripada ajaran Islam serta melatih mereka dengan cara-
  cara mengatasi masalah-masalah ini.
 (iv) Memperkenalkan Islam yang syumul merangkumi  segala aspek kehidupan
  manusia di samping mempraktikkannya.
 (v) Memberikan ajaran Islam yang mencukupi di dalam menghadapi segala
  bentuk ancaman yang mungkin menggugat aqidah mereka.
 (vi) Menghapuskan segala bentuk maksiat dan kemungkaran atau sekurang-
  kurangnya berusaha mengurangkannya secepat mungkin, bukan
  dengan memperbanyakkan pula tempat-tempat maksiat dan
  membiarkan  kemungkaran terus bermaharajalela.
 (vii) Mempergunakan media massa seluas-luasnya dalam usaha pengajaran
  Islam yang benar-benar bersih dan tulen kepada masyarakat.
 (viii) Sentiasa berusaha mengenalpasti penyelewengan aqidah yang berlaku
  dalam masyarakat kemudian bertindak dengan secepat mungkin sebelum
  ia berakar umbi.
 (ix) Sentiasa meminta pertolongan dan menaruh pengharapan kepada
  Allah  SWT sebagai penolong dan pembela dalam usaha membasmi
  penyelewengan aqidah dan ajaran-ajaran sesat.

PENUTUP

Sebagai kesimpulannya dapat kita tegaskan bahawa orang yang mempunyai aqidah
yang betul sama sekali tidak akan terpesong dan dapat diperdayakan oleh syaitan.
Hakikat ini adalah berdasarkan janji Allah SWT di dalam al-Qur’an yang bermaksud:
“ Sesungguhnya hamba-hamba-Ku, tidaklah ada bagimu sebarang kuasa untuk
menyesatkan mereka,  kecuali sesiapa yang menurutmu dari orang yang sesat (dengan
pilihannya sendiri)”. (al-Hijr: 42)

Cahaya30

31Cahaya

Oleh: Khafizan Mohd Bahar (Guru)

TERSUNGKUR
DI TEPIAN

Di dalam lembah api itu, kau terlihat lidah-
lidah api di situ seakan-akan tanduk-
tanduk syaitan yang melonjak-lonjak

keluar dari dasarnya yang pekat hitam. Hitam
lebih daripada segala yang hitam, gelap lebih
daripada segala yang gelap. Sedang kegelapan
itu sememangnya tidak pernah senang berada
dalam cahaya. Kegelapan akan lari bertempiaran
dan hilang apabila cahaya datang.  Kegelapan itu
singgahsana Iblis. Iblis pula raja segala syaitan
yang dulu pernah bongkak kerana berasa bangga
akan dirinya berasal daripada api. Dia pernah
menyesatkan bapa manusia. Ya,  syaitan dicipta
daripada api bukan daripada cahaya, sesuatu
ciptaan yang luar biasa bukan? Memang tiada
kena mengena cahaya dengan api. Cahaya
sifatnya tidak membakar malah ia menyuluh
dan menerangkan sedangkan api sifatnya
membakar. Tuhan sudahpun menentukan watak
iblis dan keturunannya sebagai pembakar.
Boleh jadi apa yang dibakar adalah nafsu, maka
apabila nafsu dibakar ia menjadi marak menyala-
menyala, meronta-rontalah syahwat dan amarah
lalu memusnahkan diri.

Kau terlihat latar gambar sebuah halusinasi
sehingga terbuka tabir hijab di dalam ain
matamu yang merah menyala. Pada mulanya
kaumelihat ada kepala-kepala manusia yang

mengeluarkan tanduk-tanduk kecil dicelah-celah
helaian rambut hitam mereka semasa berdansa
menuruti alun muzik dan budaya libur ciptaan
barat. Kemudian lagi, di celah-celah mereka
kau turut terlihat banyak lagi tanduk-tanduk lain
selepas itu muncul secara berlapis-lapis, kali ini
tanduk-tanduk itu berbagai-bagai bentuk dan
mengerikan. Berbulu-bulu dan berjerabai, ada
yang besar dan panjang melengkung bermacam-
macam rupa. Mungkin setiap tanduk-tanduk
yang berbeza itu membedakan taraf darjat dan
kedudukan antara mereka.  Kau kehairanan,
syaitan-syaitan di dalam api itu juga semua
terpekik dan terlolong sehingga mulut-mulut
mereka herut-bengut, tersiat dan ternganga luas
sehingga menampakkan halkum dan lidah terjelir
panjang sehingga menyapu lantai. Ya, pesta api
itu baru bermula, semua yang kau lihat di situ
adalah api. Api yang menyemarakkan amarah
nafsu. Semuanya api, ada percikan bunga-
bunga api yang sedang berselerakan memanjat
tubuh manusia yang bermandian dalam peluh-
peluh dosa.  Anehnya, bunga-bunga api yang
melompat-lompat dari tubuh ke tubuh itu tidak
sedikit melecuhkan kulit dan mengoyakkan
daging mereka. Kau terfana dalam khayal. Bola
mata kau sudah merah bersaga seperti warna
lidah api yang bernyala-nyala. “wah, pesta kita
sudah bermula..ayuh!”. Suara itu kau dengari.

NERAKA

Cerpen

31Cahaya

Cahaya32

Kau sudah lama mengenggam kepala botol
wiski yang sudah terbuka. Penutupnya sudah
terpelanting ke lantai jubin, jatuh berdenting.
Ada buih-buih dari air najis itu sedang menuruni
lembah kotor di jari-jemarimu, jari-jari tangan kiri
yang menyapu tinja. Jari tangan sebelah kanan
yang kerap menjadi saksi ucapan syahadah pula,
kau biarkan pula dikotori belaian tangan gadis
genit nan manja berskirt merah berbelah sampai
peha dan bertumit tinggi. wanita itu  merayu agar
sama-sama berpartisipasi dengannya dalam
deruman muzik dan limpahan lampu neon
yang berputar-putar dan berkelip-kelip dalam
hilai tawa ghairah lagi berahi. Ketika itu suara
wanita-wanita penggoda sahaja yang didengari,
sementara para lelaki pesta lain terkesima dalam
debaran gelora nafsu yang semakin marak dan
menjulang-julang seperti api yang membakar
rumpun-rumpun jerami kering. Kau segera
bangkit lantas merangkul pinggang lentik seorang
perempuan pesta yang mendada dengan erotik
di hadapanmu. Di tangan kau dan mereka
masing-masing ada sebiji gelas, di dalamnya
berisi air di antara warna biru dan hijau. Tidak
dapat dipastikan warna air itu kerana warna yang
terlihat itu hanya biasan daripada kaca dan air
yang bercampur dengan cahaya-cahaya lampu
neon berwarna warni. Bebuih dalam gelas-gelas
itu menggelegak dan berapi-api serta berkepul-
kepul keluar asap. Ah, sungguh dikesali, di dunia
pun kau sudah menuangkan ke dalam rongga
mulutmu akan minuman daripada api neraka itu.
Air yang mengelapkan akal manusia.  Namanya
‘Khamar’ , maksudnya menutup, menutup pintu
akal hingga kau tidak berdaya lagi berakal fikiran
waras dan celaru dalam memilih antara dosa
dan pahala.

Sekarang, bukannya isu salah atau betul. Nah,
lihat! kau tidak berasakan berdosa lagi tika
kedua-dua betismu sudah bertindih dan bersilang
dengan peha mulus dua orang wanita di kiri
dan kanan yang mendakap dadamu. Kemudian
selepas pesta berakhir kau sudah mencongak-
congak untuk merangkul gadis-gadis itu ke
kamar syurga impian. Kata mata fikirmu “ jika
itu berlaku adalah tidak salah. Ah, suka sama
suka” . Kau balas dalam mengejek. “Bagaimana
tidak salah, itu pertimbangan moral yang
celaru yang digasak nafsu”. Kata mata hatimu.
Sewaktu pesta mulai hambar, sedang pemuda-
pemudi pesta semakin dikuasai dan dikalahkan
rasa kantuk . Pada jam dua pagi, pesta dalam

lembah api itu masih bersisa baraanya. Kau dan
mereka bersenang-senang pula di atas sofa
empuk. Kau melangkah perlahan dalam fikiran
yang masih samar dan gelap, melewati botol-
botol yang bersisa najis, tin-tin minuman yang
bersepah di meja  serta puntung dan habuk
rokok yang bertaburan di atas lantai. Terhoyong-
hayang bersama dua gadis, melangkah menuju
ke pintu keluar dari lembah gelap itu untuk ke
kamar peraduan, di dalam syurga khayalan.

Pintu keluar terselak sedikit, di situ kau terpaku
kerana terlihat seekor lembaga bewarna
kehitaman, berbulu tebal dan berjalur hitam
pekat, matanya bulat dan tajam persis seperti
seekor musang. Ya, kau pasti seperti seekor
musang.  Dari celah pintu cermin gelap yang
terkuis sedikit itu kelihatan ada pergelutan .
Kedengaran suara seorang perempuan tua
sedang mengadu seperti orang dalam kesejukan
dan ketakutan “Jangan, jangan bawa aku ke sini,
aku tak mahu, anak aku tak akan pergi ke tempat
ini!”. Kau kenal benar akan suara itu, suara
yang pernah mendodoikanmu, menidurkanmu,
menasihatimu dan mendoakan kesejahteraanmu
tanpa mengira resah dan waktu. “Ah,itu ibuku!.
Malu besar kalau dia terlihat aku di sini” . Hatimu
tersentap dalam kacau. Lembaga seperti musang
itu sedar diperhatikan, matanya berkilat kerana
dipanah lampu dari cahaya suluh dari telefon
bimbit yang kau halakan. Lembaga itu terus
menarik tangan perempuan tua yang menjerit
sedari tadi dan terus hilang daripada pandangan
mata sepantas halilintar. “Ibuuuuuuuu!….”. Hati

“Ibuuuuuuuu!….”.
Hati kau menjerit-

jerit kuat, sayup dan
bertambah sayup.

Makin lama bernada
semakin melirih . Air
mata berderai-derai

menyepuh lantai. Kau
menyungkur bersujud di
luar pintu tempat ibumu

dilarikan.

33Cahaya

kau menjerit-jerit kuat, sayup dan bertambah
sayup. Makin lama bernada semakin melirih .
Air mata berderai-derai menyepuh lantai. Kau
menyungkur bersujud di luar pintu tempat ibumu
dilarikan. Sehinggakan telefon bimbit di dalam
poket  yang kau ubah kepada mod getaran
sebelum itu, bergetar entah kali ke berapa.
Sudah lebih dua puluh panggilan tidak dijawab,
kini di luar pesta baru kau terasa ada getaran
daripada telefon bimbitmu. Panggilan-pangilan
tidak dijawab sudah berlalu hampir dua jam
lebih, kau tidak pedulikan kerana sengaja kau
mahu menyembunyikan keberadaanmu di pesta
itu daripada pengetahuan orang lain terutama
ibumu . Pandai, kau sungguh licik. Tetapi semua
penyamaran-penyamaranmu kini bagaikan
sudah bernoktah. Bagaikan sudah berakhir.

“Ibuuuuuuuu!….” Hati luluh kau semakin kuat
meronta dan terseksa, apabila ada khabar yang
kau baca daripada kotak simpanan pesanan
di telefon bimbitmu. Ringkas tertulis “Andak,
mak dah tiada. Cepat balik!”. Dengan berita
itu barulah kau sedari, sedari tadi kau hanya
bermimpi dan berhalusinasi terlihat syaitan
yang bertanduk dan musang yang berbulu lebat
dan hitam di dalam lembah api yang gelap itu.
“Musang?... Musang?” Kau mengerlip-ngerlipkan
mata dan memusingkan kepala yang masih lagi
berbintang-bintang. Binggung bercampur sesal
yang tebal. Kau teringat kelmarin ketika kau
baru tiba dekat sisi tubuh ibumu yang sedang
nazak. Mulut kau terkunci mati, tidak mampu
kau baca walaupun sebaris kalam ilahi.  Ibu
kau meracau-racau menyebut “Datang dari
mana musang ini, pergi! pergi jauh-jauh!”. Kau
gumam terdiam. Tercengang hairan. Orang yang
sedang nazak juga boleh memecah dinding
hijab sebuah pandangan dengan izin tuhan. Kini
kau mulai faham musang itu adalah kau sendiri
sebenarnya! . Cuba kau muhasabah, melihat
hidupmu, tak ubah seperti musang yang gemar
keluar di waktu malam dan suka menyelinap
di dalam gelap serta pandai berpura-pura di
hadapan ibumu sendiri.

“Wahai Mohd Zaidi bin Aminah, Sekarang
imbaslah semula perbuatan kau, seringkali
ibumu menyuruhmu sembahyang. Pada ketika
itu jugalah kau akan cuba mencari alasan
untuk melewat-lewatkan. Kemudian, sekali lagi
ibumu pasti akan mengingatkanmu lagi selang
beberapa lama, dia cukup bimbang kalau-kalau

kau terlupa sembahyang. kau disibukkan urusan
dunia. Kau kata, aku sudah mendirikannya,
sedangkan telah tercatat segala-galanya di sini,
cuba kau lihat di sini!”. Suara itu membentakmu
dari atas kepalamu. Kau kenal benar suara itu,
seperti suara arwah bapamu. Tiba-tiba kelibat
jasad ayahmu muncul dari arah kepalamu
yang tersungkur. Dia memanggil namamu
berbinkan ibumu, seperti memanggil seorang
jenazah. Di tangannya sebatang rotan yang
pernah kau takuti dahulu. Dahulu, arwah ayah
selalu mengingatkanmu supaya mendirikan
sembahyang dengan rotan panjang di tangan.
Dia juga sering menggantungkannya di belebas
kayu di dalam rumah, sebagai peringatan.
Tetapi, tiba-tiba kau berasa hairan, beberapa
ketika dia membuka lembaran suhuf catatanmu
di depan mata. Kau kaku melihat dengan mata
terbuntang, badan terlentang dan kau terdiam
tanpa sebarang penafian.

Kau bangkit dengan azam. Bertekad membunuh
khayalan. Angan-anganmu membawa gadis-
gadis genit seksi lagi ghairah yang sudah
bersedia menyerahkan keperawanan itu kau
terbangkan melayang-layang. Kau baru tersedar
sebenarnya sejak dari tadi kau sudah hampir
terhumban ke lembah neraka yang paling
dalam, bukannya syurga impian. Kau bergegas
berlari ke sebuah kereta kawan yang dipinjam.
Itu kereta curi yang kau tak pedulikan asalnya.
Bajumu sudah kuyup berendam duka dan air

 Kau baru tersedar
sebenarnya sejak

dari tadi kau sudah
hampir terhumban
ke lembah neraka

yang paling dalam,
bukannya syurga

impian.

33Cahaya

Cahaya34

mata, tiada apa lagi yang kau fikirkan sekarang
kecuali mahu melayahkan tubuhmu dan bersujud
merahap di telapak kaki ibumu demi mendamba
sebuah syurga kebenaran. Kau menghidupkan
enjin kereta dan menekan pedal minyak, tetapi
“Ahhhhh,…mengapa kereta aku seperti tidak
bergerak!?, terlalu berat, ahhhh mengapa!?”
Kau meraung dalam kekesalan yang hitam
pekat dan sangat menebal. Kau menoleh ke
kiri, ada lembaga hitam seperti musang. Kau
menoleh pula ke belakang, ada beberapa ekor
lagi musang. Hitam, berbulu dan menyeramkan.
Mereka memberatkan kenderaanmu, kenderaan
amalmu yang penuh sarat dengan beban dosa
tak tertanggung.

“Zaidiiiiiiiiii…….” Suara seperti bunyi guruh
bersambung-sambung entah dari mana
memanggil rohmu agar pulang ke pangkuan
jasad. Itu suara teriakan dari perasaan yang
berderai-derai dan berkecai-kecai bersama
esakan dan hujan air mata. “Zaidi bangun!
Bangun! Mak….mak. Dah tak bernafas….dia
sudah tiada”. Abang sulongmu yang tidak tidur
semalaman menemani ibumu yang sedang
nazak datang mengejutkanmu. Kau bingkas
bangun, naskhah yasin yang cuba kau baca
berkali-kali tetapi lidahmu kaku malam tadi
tercampak ke dinding lantaran terkena tanganmu
yang meracau. Segera kau mencium baju yang
kau pakai masih berbau masam bercampur
wangi dari semburan wangian badan wanita-
wanita yang kau cumbui malam semalam. Kau
tertidur. Kau belum membasuh debu di kaki, daki
di badan, najis di tangan dan kotor di hati. Tidak
teringatkah akan dikau akan pesanan imammu
yang pernah bertanyakan sahabat-sahabat
baginda dahulu “Tahukah kalian, seandainya ada
sebuah sungai berdekatan pintu salah seorang di
antara kalian, lalu dia mandi daripada air sungai
itu setiap hari lima kali, apakah akan tersisa
kotor di badannya  walau sedikit?” Para sahabat
menjawab, “Tidak, tidak akan tertinggal sedikit
pun kotoran di badannya.” Baginda berkata
lagi “ Maka begitulah perumpamaan shalat lima
waktu, dengannya Allah menghapuskan segala
dosa-dosa (Riwayat Bukhari Muslim). Sekarang
“Bersihkanlah dengan solatmu, dengan
taubatmu”. Kau dengar suara ibumu berbisik
perlahan di tubir telinga. Kau merangkak menuju
ke kaki sungai itu. Kau merendam semua
sesalmu dalam arus sungai bersih yang menuruni
lembah-lembah dan permatang sukma.

Sungai itu memperbaharui imanmu, menyucikan
mata hatimu.  Abang long kehairanan melihat
kau dirikan solat dua rakaat, dia melihat lakumu
dari celahan pintu. Kau menangis, menangis
yang sungguh-sunguh menangis. Setelah itu
kau mengambil semula naskhah yasin yang
tercampak ke tepi dinding. Kau mengusapi air
mata yang memecah empangan tebal kelopak
matamu. Limpahannya tak terbendung. Dada
sebak menolak nafas, tersekat-sekat. “Mak
sudah tiada, marilah kita berkumpul, sedekahkan
bacaan yasin sementara menunggu hari cerah”
Suara abang longmu yang tenang menteramkan
lara hatimu yang sesal. Kau mencapai
senaskhah yasin di atas meja dan duduk bersila.
Kau malu, malu dengan saudara-saudaramu.
Menangis semahu-mahunya dan tertunduk
memandang lembaran Al-Qur’an. Bimbang,
sekali lagi lidahmu akan menjadi keras seperti
batu atau kaku seperti batu nisan . Beberapa
ketika, dengan izin tuhan kau boleh menyebut
Bismillah. Dengan nama Allah, lidahmu petah.

Maka, turunlah bercucuran air mata
kesyukuranmu membanjiri lembaran surah yasin
yang terbuka. Kau lihat kalimah-kalimah yang
terkena titis-titis air mata kesalmu berkilauan
dikilas cahaya. Cahaya yang terpancar dari
wajah mulia ibumu yang hampir pucat memutih.
Kau menerpa ke wajah ibumu yang tersingkap,
Kau cium pipi dan dahinya sepuas-puasnya.
Hatimu sayu menahan sebak dalam redha. Kali
ini dan hari ini adalah kali terakhir kau mencium
pipi ibumu dan mengusap ubun-ubunnya
tanpa sempat kau menguntum sebuah ucapan
memohon diampunkan dosa. Kau menyesal
sesunguh-sungguh sesal. “Ibu, sehingga hela
nafas kau yang terakhir kau tidak henti-henti
mengajarku., keranamu aku tersandung lalu
tersungkur di tepian neraka. Astaghfirullahal
Azim”.

Cahaya34

Zaman teknologi yang serba maju ini telah dicipta berbagai alat yang disadur dengan emas, antaranya
ialah telefon bimbit. Oleh yang demikian ramai orang bertanya apakah hukum lelaki memakai telefon
bimbit yang bersadur emas 24 karat?

JAWAPAN

Islam mengharamkan ke atas umatnya sama ada lelaki ataupun wanita menggunakan peralatan yang
diperbuat daripada emas ataupun perak. Ini berdasarkan kepada sabda Nabi SAW yang bermaksud:
 “Jangan kamu minum dalam bekas emas dan perak dan jangan kamu makan dalam pinggan

daripadanya”. (Riwayat Bukhari).

Hukum pengharaman ini disepakati oleh seluruh ulama sebagaimana nukilan Imam Nawawi: “Umat
Islam telah ijmak tentang pengharaman makan, minum dan penggunaan-penggunaan lain terhadap
bekas emas dan perak”. (al-Majmuk, 1/250).

Walau bagaimanapun, dalam kes bekas atau peralatan yang tidak diperbuat daripada emas tetapi
hanya disadur dengan emas, terdapat beberapa pandangan ulama mengenainya:
i) Majoriti ulama termasuk mazhab Hanafi, Maliki dan Syafie berpendapat bahawa peralatan yang
diperbuat bukan daripada emas atau perak tetapi hanya disadur dengan emas atau perak adalah
harus digunakan, dengan syarat kadar saduran tersebut sedikit. Tahap sedikit yang dibenarkan adalah
berbeza antara mazhab.

Dalam mazhab Syafie, kadar sedikit yang dibenarkan ialah sekiranya peralatan tersebut dibakar di atas
api, saduran emas atau perak tersebut tidak terkumpul. Jika sekiranya saduran emas atau perak boleh
terkumpul jika dibakar di atas api, maka peralatan tersebut tidak dibenarkan (al-Nawawi, 1/260).

Berbalik kepada soalan, telefon bimbit diberikan hukum yang sama dengan peralatan, kerana ia
adalah sejenis gajet yang digunakan. Ia tidak boleh disamakan dengan barang perhiasan. Justeru
berdasarkan kepada perincian hukum peralatan yang disadur dengan emas atau perak, maka hukum
menggunakan telefon bimbit yang disadur dengan emas sama ada bagi lelaki atau wanita hendaklah
dilihat kepada kadar saduran padanya. Sekiranya saduran emas itu banyak sehingga boleh terkumpul
jika dibakar di atas api, maka hukumnya adalah haram. Tetapi jika sekiranya saduran emas itu sedikit,
maka pendapat yang sahih adalah harus menggunakannya.

Oleh: Fatimah Saad ( Timbalan Pengarah Bahagian Penyelidikan JAKIM )

LELAKI   MEMAKAI
TELEFON   BIMBIT   YANG
BERSADUR

24 KARAT

Musykil Agama

35Cahaya

Cahaya36

伊斯兰的清真饮食概念
    哈佳马丽燕编

清真的原意为‘合法的’，它带来的意思是指符合伊斯兰教规的一切事物。

按照伊斯兰教义，清真不仅是专指可食之物，也泛指穆斯林生活中各方面符合伊斯兰教

规的其他事物。

古兰经第5章款待的品章第88节                             最崇高安拉

最崇高安拉的启示的译意：“你们应当吃安拉所赐给你们的合法和佳美的食物，你们也

应当敬畏你们所信仰的安拉。”穆斯林的日常生活非常注重饮食的两个原则，这就是合

法和佳美。合法的饮食符合伊斯兰教规，佳美迎合穆斯林饮食在品质与品味的要求。

我们所要吃清真的食物，就是合法和佳美的食物。我们能够吃到合法和佳美的食物，也

表示我们遵从和顺服于安拉的指导要维护身体和心灵的健康。

在伊斯兰的信仰里，穆斯林的所有行为，包括饮食行为都是为了敬拜最崇高的安拉，而

不是为了满足口腹意欲或者消遣玩乐，因为饮食的食物是来自最崇高的安拉的恩赐、供

养和福禄。

在伊斯兰的圣行或者穆斯林的宗教生活里，我们以敬拜安拉的举意开始 饮食。

结论：人们对真主的敬拜，是由心口行表现出来的，因此，吃喝也不例外，饮食的行为

是应当以合法和佳美为食物， 也以纪念安拉的举意而吃喝的。除此之外，我们就不会有

浪费食物、倒掉剩饭或者藐视不喜欢吃的食物等等的不良习惯。

Oleh: Hafizah Mohd Yusuf (Penterjemah RTM)

Konsep Makanan Halal Dalam

Islam

Nilai Murni

37Cahaya

Perkataan Qing Zhen dalam bahasa Cina membawa maksud  ‘Halal’. Pengertian
‘Halal’ ialah segala perkara atau benda yang mematuhi syariat Islam. Menurut ajaran
Islam, halal bukan hanya khusus pada makanan tetapi ia juga meliputi segala aspek
kehidupan orang Islam yang mematuhi syariat Islam.

Firman Allah SWT yang bermaksud :

“Dan makanlah dari rezeki yang telah diberikan  Allah kepada kamu, iaitu yang
halal lagi baik, dan bertaqwalah kepada Allah yang kepada-Nya sahaja kamu
beriman.” (al-Maaidah :88)

Makanan yang kita ingin makan ialah makanan yang halal dan baik.  Apabila kita
dapat makan semua makanan ini,  menunjukkan kita mengikut perintah dan
menyerah diri terhadap Allah SWT demi memelihara kesihatan fizikal tubuh badan
dan jiwa kerohanian kita.

Dari segi akidah Islam,  semua perbuatan Muslim yang beriman, termasuk juga
perbuatan makan-minum dilakukan kerana Allah SWT semata-mata, bukan untuk
memuaskan nafsu atau berseronok dengan makan-minum. Makanan dan minuman
yang kita ambil ini ialah anugerah, pemberian dan rezeki  yang datang daripada
Allah SWT.

Dari segi ibadat Islam atau amalan kehidupan  Islam, kita disunatkan mengingati
Allah SWT ketika memulakan makan-minum. Ini menambahkan balasan pahala ke
atas diri kita.

Kesimpulannya, ketaqwaan kita terhadap Allah SWT dilakukan melalui hati, lidah
dan anggota badan, ini turut melibatkan perbuatan makan-minum. Oleh itu,
makanan dan minuman yang diambil mesti halal dan baik. Pada masa yang sama
juga ketika mula makan-minum, kita hendaklah menyebut nama Allah SWT.

Selain itu, kita tidak boleh melakukan tabiat buruk seperti membazirkan makanan,
membuang makanan yang lebih atau mencerca makanan yang kita tidak
menyukainya.

Oleh: Hafizah Mohd Yusuf (Penterjemah RTM)

Konsep Makanan Halal Dalam

Islam

Nilai Murni

Cahaya38

Kisah yang akan Aku coretkan ini
adalah sebahagian daripada
sejarah hitam perjalanan hidupku.

Semoga ia dapat memberi suntikan
semangat dan motivasi kepada semua
pembaca.

Tanggal 21 Februari 1998, tarikh yang
tidak akan dapat ku lupakan. Pada hari
itu aku terlibat dalam satu kemalangan
jalan raya yang menyebabkan aku
kehilangan sepasang pancaindera iaitu
mata .

Aku memaksa diriku untuk cuba
mengingati kembali bagaimana
kemalangan tersebut boleh terjadi,
namun sehingga kini aku masih gagal.
Menurut cerita daripada ibuku, aku
bersama seorang kawan telah keluar
ke Kuantan dengan memandu sebuah
kereta sewa. Kemalangan ini berlaku
di Beserah, Kuantan, Pahang Darul
Makmur.

Kata ibuku lagi, melalui laporan polis
kereta yang ku pandu telah terbabas

dan melanggar sebatang pokok yang
berada di pinggir jalan. Kemalangan
tersebut menyebabkan aku dan kawan
sepengajianku di Kolej Ugama Sultan
Zainal Abidin (KUSZA) cedera parah.
Namun, Allah SWT lebih menyayangi
diri kawanku ini di mana, beliau telah
meninggal dunia pada keesokan
harinya di hospital besar Kuantan.
Manakala aku pula telah kehilangan
nikmat Allah SWT yang paling bernilai
iaitu kedua-dua pancaindera mata ini.

Selepas peristiwa kemalangan
tersebut, aku mula menghitung hari.
Hari berganti minggu, minggu berganti
bulan, dan bulan berganti tahun. Aku
hanya mampu duduk di rumah sahaja
tanpa melakukan sebarang kerja dan
aktiviti. Aku bertanya juga kepada diriku
ini. Sampai bila aku harus terus begini.
Bagaimana dengan masa depanku,
cita-citaku dan impianku. Patutkah
aku biarkan ia dalam kegelapan
sebagaimana pandanganku ini? Aku
terus bertanya dan bertanya pada diri
sendiri.

Siri 1Oleh : Abu al-Fateh

TAKDIR MERUBAH SEGALANYA

Novel Bersiri

Cahaya38

(Penolong Pengarah, JAKIM)

39Cahaya

Hatiku berbisik lagi. Hari ini aku masih
mempunyai emak dan abah. Mereka
boleh menyara aku, makan minumku,
pakaianku dan segala keperluanku
semuanya mereka boleh penuhi. Tetapi
adakah mereka akan ditakdirkan untuk
terus hidup sehingga penghujung
hayatku? Ah, agak sukar untukku
menjawabnya. Bagaimana pula
dengan adik-beradikku? Oh mungkin
tidak. Mereka juga akan mempunyai
tanggungjawab sendiri. Mereka akan
berumahtangga, berkeluarga dan
mempunyai anak. Semuanya perlu
ditanggung dan diberi nafkah. Jadi aku
macam mana? Oh Tuhanku, kuatkanlah
semangat dan keyakinanku terhadap
qada’ dan qadar-Mu. Permudahkanlah
urusan duniaku ini. Berilah petunjuk-Mu
agar aku dapat membuat pilihan dan
keputusan yang terbaik demi untuk aku
meneruskan hidup ini sebagai hamba-
Mu yang redha di atas segala ketentuan-
Mu.

Aku terus bermunajat kepada Allah
SWT agar aku diberi petunjuk dan
hidayah.

Dalam aku mencari-cari dan
menanti petunjuk dari Ilahi, tiba-tiba aku
teringatkan kawan-kawanku semasa
di kolej dahulu. Di mana agaknya
mereka hari ini? Oh mungkin mereka
sedang gigih menuntut ilmu. Seingat
aku sebelum menduduki peperiksaan
akhir semester di KUSZA dahulu kami
ada membuat permohonan untuk
melanjutkan pengajian di Universiti
Kebangsaan Malaysia (UKM). Mungkin
kini mereka sedang sibuk menghadiri
kuliah dan menyiapkan kertas kerja yang
diberikan oleh pensyarah.

Setelah merenung dan memikirkan
masa hadapan yang masih samar dan
belum pasti ke manakah arah tujuan
diriku dengan keadaan yang buta ini?
Akhirnya aku membuat keputusan.
Aku ingin menyambung pengajianku
di peringkat ijazah. Ini keputusan
muktamadku... ya, ini adalah keputusan
muktamadku.

Hatiku berbisik lagi.
Hari ini aku masih

mempunyai emak
dan abah. Mereka

boleh menyara aku,
makan minumku,

pakaianku dan segala
keperluanku semuanya
mereka boleh penuhi.
Tetapi adakah mereka
akan ditakdirkan untuk
terus hidup sehingga

penghujung hayatku?

Dia bingung
dan keliru. Juga

berselubung gementar
dan risau sekali gus.

Di manakah dia
sekarang? Adakah dia
sudah diculik makhluk
asing lalu dibawa ke

ruang sunyi, diam dan
terlalu aneh ini?

39Cahaya

Cahaya40

Aku memaklumkan keputusanku
ini kepada emak dan abah. Reaksi
pertama yang mereka berikan agak
mengecewakan. “Emak bertanya
kepadaku”... Kau hendak sambung
belajar? Macam mana engkau hendak
pergi kuliah,  membaca buku, membuat
tugasan... dan siapa boleh menguruskan
diri kau semasa berada di hostel nanti?
Itulah persoalan yang mereka timbulkan
sebaik sahaja aku menyatakan hasratku
untuk menyambung pengajian di
universiti. Aku juga menceritakan
kepada mereka tentang dialog aku
dengan  diriku sebelum ini. Satu persatu

aku perjelaskan dan akhirnya mereka
bersetuju dengan cadanganku.
Alhamdulillah. Ya Allah rahmatilah kedua
emak dan abahku.

Tidak berapa lama selepas itu, tibalah
hari yang aku perlu ke hospital mata
Tun Hussein Onn di Kuala Lumpur untuk
membuat pemeriksaan mataku ini.

Setelah siap semua proses rawatan,
doktor yang bertugas merawatku ketika
itu memaklumkan kepada ayahku
mengenai status dan kedudukan kedua
mataku. Beliau menyatakan bahawa
kedua retina mataku adalah dalam
keadaan normal dan baik. Punca yang
menyebabkan aku tidak mampu untuk
melihat adalah terdapatnya sedikit
gangguan pada urat saraf optik mataku.

Abahku terus bertanya dengan doktor
tersebut, bagaimana jika kita membuat
pembedahan? Doktor menjawab,
sehingga ke hari ini masih belum ada
lagi penawar ataupun rawatan yang
khusus untuk merawat urat saraf. Beliau
memintaku agar banyakkan bersabar.

Aku mendengar semua penjelasan
doktor tersebut dengan jelas, terang
dan memahaminya. Apa yang pasti,
bermula hari ini kedua mataku sudah
tidak berfungsi lagi dan aku sekarang
sudah menjadi seorang yang buta.
Aku adalah salah seorang warga OKU
penglihatan di negara ini.

Abahku meneruskan lagi
percakapannya dengan doktor
dan menyatakan hasratku untuk
menyambung pelajaran. Doktor
tersebut berkata dengan nada yang
agak mengembirakan aku. Beliau
amat bersetuju dengan hasratku untuk

Beliau menyatakan
bahawa kedua retina
mataku adalah dalam

keadaan normal dan baik.
Punca yang menyebabkan

aku tidak mampu untuk
melihat adalah terdapatnya
sedikit gangguan pada urat
saraf optik mataku. Abahku

terus bertanya dengan
doktor tersebut, bagaimana

jika kita membuat
pembedahan? Doktor

menjawab, sehingga ke
hari ini masih belum ada

lagi penawar ataupun
rawatan yang khusus untuk

merawat urat saraf.

Cahaya40

41Cahaya

menyambung pengajian. Namun
beliau menjelaskan bahawa aku perlu
mempelajari tulisan braille terlebih
dahulu bagi mempermudahkan proses
pengajianku nanti. Doktor turut memberi
kepada abahku satu set borang
permohonan kemasukan ke sebuah
institusi latihan bagi orang buta untuk
aku belajar tulisan braille.

Tidak lama selepas itu, pada awal
bulan Januari tahun 2001 aku diterima
masuk ke sebuah pusat latihan bagi
orang-orang buta di Malaysia. Malaysian
Association For The Blind (M.A.B)
namanya. Selama hampir enam bulan
aku di pusat latihan ini. Di sini aku mula
diberi pendedahan  dan mempelajari
cara hidup sebagai seorang yang cacat
penglihatan. Daripada mempelajari
membaca dan menulis braille
sehinggalah pelbagai keperluan hidup
yang lain.

Pengalaman mempelajari tulisan
dan membaca braille amat mencabar
bagi diriku. Jika dahulu aku membaca
semua tulisan dengan menggunakan
pancaindera mata dan ia amat mudah
dan senang sekali, tetapi kini tulisan
braille ini  aku terpaksa membacanya
dengan menggunakan sentuhan
hujung jari-jemariku. Amat sukar sekali
aku rasakan.

Satu huruf ke satu huruf braille aku
mula diperkenalkan. Walaupun sukar,
susah dan mencabar untuk mempelajari
dan mengingatkan titik-titik tulisan braille
tersebut, aku terus gagahi dan cuba
menenangkan tekanan perasaan yang
sedang aku hadapi dan pendam sahaja
di dalam hati ini. Hanya Allah SWT sahaja
yang mengerti tekanan perasaan yang
sedang aku alami pada waktu itu.

Sudahlah begitu, hujung jari telunjuk
kananku ini ku rasakan seperti sudah
tidak punya deria rasa lagi. Puas sudah
ku mencuba untuk menyentuh titik-titik
tulisan braille menggunakannya, namun
aku gagal untuk merasainya. Lalu aku
cuba menggunakan hujung jari telunjuk
tangan kiriku. Alhamdulillah, aku dapat

Aku mendengar semua

penjelasan doktor tersebut

dengan jelas, terang dan

memahaminya. Apa yang

pasti, bermula hari ini

kedua mataku sudah tidak

berfungsi lagi dan aku

sekarang sudah menjadi

seorang yang buta. Aku

adalah salah seorang

warga OKU penglihatan di

negara ini.

41Cahaya

Cahaya42

merasainya. Aku hanya dapat membaca tulisan braille dengan menggunakan
hujung jari telunjuk kiriku ini sahaja.

Setelah hampir enam bulan aku menjalani kursus dan mempelajari segala
perkara yang berkaitan dengan hidup sebagai seorang buta di M.A.B. Apa yang
dapat ku ucapkan kepada semua jurulatih di M.A.B hanyalah jutaan terima kasih
yang tidak terhingga. Hanya Allah SWT sahaja yang dapat membalas segala jasa
dan budi baik tuan-tuan. Semoga Allah merahmati hidup tuan-tuan di dunia dan
di akhirat nanti.

Bersambung...

Cahaya42

43Cahaya 43Cahaya

Nama:

Nama Samaran (Jika Ada):

Poskod Negeri:

No. K/P: No. Tel:

Tahap Pendidikan:

No. Akaun:

Bank:

Cawangan:

Tarikh:

Borang Sumbangan

Adakah Anda Seorang Penulis?

Majalah Cahaya mengalu-alukan sumbangan

daripada pembaca. Ganjaran berpatutan.

Sila  yang mana berkenaan.

Mungkin dari sini anda akan menjadi penulis terkenal.

•	 Atau ingin cuba menulis.
•	 Atau berhasrat memberi sumbangan dalam Majalah Cahaya.
•	 Anda boleh menulis dari sekarang
•	 Hantar sumbangan anda segera!!
•	 Bayaran akan dibuat setelah artikel anda terpilih dan disiarkan.

Perhatian : Borang ini boleh difotostat.

Alamatkan sumbangan anda kepada:

Pengarang Majalah Cahaya
Bahagian Penerbitan, Jabatan Kemajuan Islam Malaysia,
Aras 6, Blok B, Kompleks Islam Putrajaya ,
No.23, Jalan Tunku Abdul Rahman,
Presint 3, 62100 Putrajaya.

Tel : 03-8870 7661
Faks : 03- 8870 7666

FOKUS NILAI MURNI

SEMASA CERPEN

RENCANA SIRAH

KERJAYA SAJAK

TOKOH

CAHAYA IT NYATAKAN
............MOTIVASI DIRI

LAIN-LAIN

Cahaya44

Kitab Jami‘ at-Tirmizi karangan Imam at-
Tirmizi merupakan kitab hadith yang
menempati kedudukan keempat berbanding
al-Kutub as-Sittah yang lain iaitu Sahih
al-Bukhari, Sahih Muslim, Sunan Abu Daud,
Jami‘ at-Tirmizi, Sunan an-Nasa’i dan Sunan
Ibn Majah. Antara keistimewaan kitab ini ialah
kandungan hadith-hadithnya yang meliputi
pelbagai topik dan bidang bukan sahaja terhad
kepada hadith-hadith hukum sahaja. Ia turut
memuatkan maklumat perselisihan ulama’
mengenai amalan ibadat berdasarkan hadith
sama ada daripada sahabat, tabi’in, atba’ at-
tabi’in  dan ulama’ mujahidin, pandangan
ulama’ terhadap perawi dari sudut al-Jarh wa at-
Ta’dil dan yang paling penting sekali ialah darjat
hadith oleh Imam at-Tirmizi pada sebahagian
besar hadithnya. Melalui kitab ini juga, pembaca
didedahkan dengan pendapat Imam asy-Syafi’i
mengenai sesuatu amalan ibadat berdasarkan
hadith yang dibincangkan. Justeru, ia boleh
dijadikan sumber rujukan bagi mengenal pasti
pendapat-pendapat Imam asy-Syafi’i dalam
sesuatu ibadat.

INFO BUKU
ISBN: 978-983-042-563-4
Cetakan Pertama : 2015

Bil. Halaman : 510
Harga : RM83.00

Unit Edaran dan Promosi, Bahagian Penerbitan Jakim,
Aras 3, Blok B, Kompleks Islam Putrajaya,

No.23, Jalan Tunku Abdul Rahman,
Presint 3, 62100 Putrajaya.

Tel: 03-8870 7661/7446 Emel: promosi.islam@Tgovuc.gov.my

Kedai Buku Jakim Masjid Tuanku Mizan Zainal Abidin,
Lot 4, masjid Tuanku Mizan Zainal Abidin,

No. 25, Jalan Tuanku Abdul Rahman,
Presint 3, 62100 W.P Putrajaya.

Tel: 03-8890 3669  Emel: kedaibuku@islam.gov.my

HUBUNGI KAMI DAN DAPATKAN NASKAH DI: